EUR/USD Cuba Untuk Memanjat, Namun Tersangkut Pada Halangan $1.1000

Sentimen pasaran pada awal dagangan minggu ini dinilai masih berisiko dengan perkembangan rundingan antara Rusia dan Ukraine masih belum memberikan keputusan positif selepas beberapa pusingan rundingan telah berlangsung.
Rundingan bakal bersambung lagi pada Selasa.
Rusia dilaporkan akan menghentikan eksport barli, jagung dan gandum, serta bersama Belarus untuk berhenti membayar untuk bekalan tenaga dalam US dolar.
Dalam masa yang sama, Kesatuan Eropah (EU) mengumumkan satu lagi gelombang sekatan ke atas Rusia, sementara turut terdapat laporan bahawa China bakal menyediakan bantuan bagi sokongan ekonomi dan ketenteraan kepada Rusia.
Suasana yang masih berisiko terus memberi kelebihan kepada mata wang safe-haven US dolar sementara pelabur juga menantikan keputusan mesyuarat FOMC minggu ini dengan jangkaan kenaikan kadar oleh Federal Reserve (Fed).

Pada carta harga pasangan mata wang EUR/USD, pergerakan harga mendatar di awal minggu di bawah paras rintangan 1.1000 pada sesi New York semalam selepas kenaikan yang dibuat pada sesi sebelumnya.
Namun harga gagal meneruskan kenaikan lebih tinggi melepasi paras 1.1000 dan juga paras halangan Moving Average 50 (MA50) pada rangka masa 1 jam yang memberi isyarat untuk menyambung pergerakan bearish harga.
 Penurunan lebih rendah masih dijangkakan untuk menguji zon support pada 1.0800 yang cuba dicecah harga pada dagangan awal minggu lalu.
Penurunan yang diteruskan melepasi support tersebut dilihat akan menuju pula ke paras sekitar 1.0700 untuk mencatatkan paras terendah yang terbaru.
Namun jika kenaikan harga berjaya melepasi rintangan pada 1.1000, pelabur akan menilai petunjuk tambahan bagi isyarat perubahan trend harga.
Kenaikan lebih tinggi seterusnya bakal menguji zon SBR (support become resistance) sekitar 1.11200 yang menjadi rintangan pada kenaikan harga minggu lalu.
Bagi mata wang Euro, pelabur akan turut memberi perhatian terhadap terbitan laporan sentimen ekonomi Jerman tinjauan ZEW yang bakal diterbitkan pada sesi Eropah sebentar lagi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Menjunam Dahulu Sebelum Melonjak 120 pips!

Pedagang mata wang Pound pasti teruja dengan pergerakan harga di awal minggu ini. Namun, tidak kurang juga yang kecundang dengan pergerakan agak besar harga yang kekal dipengaruhi faktor Brexit.
Jika diperhatikan harga pada carta pasangan GBP/USD, harga telah berjaya membuat kenaikan semalam mencapai paras ketinggian pada 1.34000 pada awalnya.
Namun, harga telah menjunam semula sekitar 80 pips selepas menguji zon resistance tersebut.
Memberikan debaran buat pelabur, harga kemudiannya kembali melonjak semula 120 pips pada sesi New York sehingga melepasi resistance 1.34000.
Paras ketinggian terbaru dicapai pada sekitar 1.34400 sebelum harga mendatar dan menutup dagangan di sekitar bawah paras tersebut.
Pada perkembangan Brexit, lonjakan semula Pound didorong oleh jangkaan untuk rundingan di antara UK dan Kesatuan Eropah (EU) hampir berada pada fasa terakhir. Persetujuan perjanjian dijangka diumumkan pada penghujung minggu ini.
 Dengan tambahan faktor penyusutan US dolar turut menambah sokongan buat harga meneruskan kenaikan ke paras ketinggian terbaru.
Kenaikan seterusnya berkemungkinan akan menuju zon resistance pada 1.35000 yang diuji pada awal September lalu.
Namun, pelabur perlu berwaspada sekiranya harga turun di bawah paras 1.34000 pada zon RBS (resistance become support) yang boleh memberi isyarat awal penurunan harga.
Penurunan lebih rendah akan dijangkakan kembali semula ke zon RBS lebih rendah sebelum ini pada 1.33000.
Lihat gambar carta pasangan mata wang GBP/USD di bawah untuk rujukan analisis teknikal anda.


Minyak Mentah Pulih Pada Khamis Dari Junaman Sesi Sebelum Ini

Harga minyak mentah dunia memulih semula pada Khamis selepas data terbaru inventori minyak mentah menunjukkan pengurangan bekalan lebih dari jangkaan minggu lalu yang mengurangkan kebimbangan terhadap lebihan penawaran.
Minyak WTI (West Texas Intermediate) berada di sekitar $45.73 setong, naik  1.44% setakat pukul 7.30 pm. Manakala minyak Brent (Brent-oil) naik 1.38% kepada $48.46 setong setakat ini.
Data yang dikeluarkan oleh American Petroleum Institute (API) menunjukkan inventori berkurangan sebanyak 5.8 juta tong minggu lalu kepada 503.7 juta tong setakat ini.
 Satu lagi data inventori akan dikeluarkan malam ini oleh Energy Information Administration (EIA) di mana pasaran menjangka kejatuhan inventori sebanyak 2.28 juta tong.
Walaubagaimanapun, bekalan minyak dijangka terus berlebihan walaupun dengan perjanjian OPEC yang mengurangkan pengeluaran 1.8 juta tong sehari sehingga Mac 2018.
Harga minyak pada Rabu berakhir pada paras rendah apabila data menunjukkan eksport OPEC meningkat dua bulan berturut-turut pada Jun.
Usaha pengeluar-pengeluar ini untuk mengimbangi pasaran diselubungi oleh peningkatan keluaran oleh Libya dan Nigeria yang dikecualikan daripada pemotongan OPEC.


Apa Yang Tak Kena Dengan Pound Sampai Junam Teruk?

Mata wang pound junam mendadak walaupun selepas Bank of England (BOE) melaksanakan kenaikan kadar faedah yang lebih besar pada mesyuarat polisi terbarunya.
BOE seperti dijangkakan secara meluas telah meningkatkan kadar sebanyak 75 mata asas yang membawanya ke paras tertinggi 14 tahun sebanyak 3%.
Walaupun begitu, pound gagal meningkat susulan keputusan tersebut sebaliknya terjun lebih parah menyambung kerugian yang dicatatkan selepas mesyuarat FOMC.
Kejatuhan ini berlaku ekoran kenyataan susulan BOE bahawa UK sedang bergelut dengan peningkatan mendadak dalam kos tenaga dan hutang, menyebabkan ekonomi menyusut pada 2023 dan 2024.
 Para penggubal dasar kini meramalkan ekonomi Britain akan menguncup sebanyak 1% pada 2024 berbanding jangkaan awal sebelum ini untuk berkembang 0.25%.

Sementara itu, pengukuhan US dolar turut membantutkan pergerakan pound, menyaksikan raja mata wang itu terus meningkat lebih tinggi yang masih disokong oleh kenyataan hawkish Pengerusi Federal Reserve (Fed) Jerome Powell.
Ketika penulisan, indeks dolar yang mengukur kekuatan dolar greenback diniagakan kukuh pada 112.80 berbanding sekumpulan mata wang utama.
Pelabur kini menumpukan perhatian kepada penerbitan laporan pekerjaan NFP Amerika Syarikat pada sesi New York hari ini yang pastinya akan memacu arah pergerakan US dolar seterusnya.


Sentimen Terkini Pasaran Forex Pada Awal Sesi Asia Hari Khamis

Sesi dagangan pasaran tukaran matawang pada Rabu boleh dikatakan banyak didominasi oleh US dollar. Matawang greenback itu disokong oleh kombinasi nada ucapan Fed Powell yang hawkish, kenaikan hasil-bon AS dan juga data ekonomi yang memberangsangkan.
Secara spesifik, data pekerjaan (leading-indicator) yang dikeluarkan semalam juga menunjukkan keadaan pasaran buruh yang kukuh sekaligus meningkatkan jangkaan positif terhadap NFP pada Jumaat.
Data ADP-NFP yang mengira jumlah pekerjaan dalam sektor swasta Amerika Syarikat meningkat daripada 168k kepada 230k dengan jangkaan pasaran hanya 185k.
 Dalam masa yang sama satu lagi data iaitu indeks PMI sektor bukan-pembuatan melonjak sehingga 61.6 dari 58.5 sebelum ini di mana jangkaan hanya 58. Manakala komponen yang lebih penting iaitu indeks pekerjaan pula meningkat dari 56.7 kepada 62.4 berikutan peningkatan pengambilan pekerja dalam sektor perkhidmatan.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.32% setakat pada pukul 9.53 pagi.
Major pair seperti EUR/USD setakat ini membuat penurunan 0.03%, di mana GBP/USD didagang susut 0.06%. USD/JPY pula jatuh 0.18%, dengan USD/CAD didagang 0.11% lebih tinggi. USD/CHF pula didagang rendah 0.07%. Pair AUD/USD dan NZD/USD masing-masing mencatat penurunan 0.08% dan 0.28%.
Dari segi dasar monetari, komen Pengerusi Fed Jerome Powell semalam keseluruhannya bernada hawkish. Powell mengulangi dan menegaskan ucapan beliau sebelum ini. Powell menunjukkan inflasi hampir dengan sasaran 2% dengan pengangguran di paras terendah 20 tahun yang lalu dan menambah bahawa beliau begitu gembira dengan keadaan ekonomi ketika ini.


Pasaran Pekerjaan Kanada Positif, Tetapi Masih Ada Kebimbangan

Gunatenaga di Kanada meningkat 10,700 orang pada November dalam data yang dikeluarkan semalam. Data positif ini adalah peningkatan selama empat bulan berturut-turut termasuk 43,900 peningkatan yang dicatatkan pada bulan sebelum. Jangkaan penganalisis bagi data kali ini ialah kejatuhan sebanyak 16,500 pekerjaan.
Kadar pengangguran jatuh kepada 6.8% dari 7.0% bulan sebelum, sementara kadar penyertaan dalam keseluruhan tenaga buruh (participation rate) jatuh kepada 65.5% dari 65.8%. Participation rate ialah jumlah tenaga buruh yang sedang bekerja dan aktif mencari pekerjaan di dalam sesebuah Negara.
Walaubagaimanapun, data pada hari ini masih mengecewakan disebabkan kejatuhan dalam jumlah pekerjaan sepenuh masa sebanyak 8,700, manakala pekerjaan sambilan pula meningkat sebanyak 19,400.
 Dari segi kiraan tahunan, kejatuhan dicatatkan dalam pekerjaan sepenuh masa sebanyak 0.2%, manakala kerja sambilan meningkat 6.4%.
Peningkatan pekerjaan banyak diusmbangkan oleh sektor perkhidmatan dengan peningkatan 0.2%, sementara dalam industri pengeluaran barang mencatatkan kejatuhan 0.5%. Manakala dalam sektor pembuatan dan pembinaan masing-masing mencatatkan kejatuhan 0.7% dan 1.0%.
Secara keseluruhan, data yang dikeluarkan ini masih mengecewakan dengan penyusutan dalam pekerjaan di sektor pembuatan dan pekerjaan sepenuh masa. Hal ini sebenarnya menggambarkan masalah yang berlaku dalam struktur ekonomi Kanada.
Sejurus data ini dikeluarkan, dolar Kanada menguat secara mendadak, tetapi kehilangan momentum yang menunjukkan Usd/Cad pulih semula dari kejatuhan terendah 1.3250 ke paras 1.3300 dalam pergerakan yang naik-turun (volatile) berikutan data NFP juga dikeluarkan pada masa yang sama.


6 Berita Data Ekonomi Penting Tumpuan Pasaran Minggu Ini (22-26 November 2021)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Selasa 5.00 Petang): Menjadi tumpuan adalah bacaan pada sektor ekonomi di Jerman khususnya sebagai ekonomi terbesar Eropah. Berdasarkan ramalan, angka bacaan untuk November dijangkakan sedikit menurun berbanding bulan sebelumnya namun masih berada pada paras yang stabil.
Data PMI Pembuatan & Perkhidmatan UK (Selasa 5.30 Petang): Walaupun bank pusat England masih mengekalkan dasar monetari yang longgar meleset berbanding jangkaan pasaran, namun sektor ekonomi UK dijangka masih berkembang pada kadar yang baik.
 Data PMI Pembuatan & Perkhidmatan AS (Selasa 10.45 Malam): Ekonomi Amerika Syarikat (AS) masih dinilai positif dan memberi keyakinan kepada para pelabur selepas unjuran pengetatan dasar oleh Federal Reserve (Fed). Sektor ekonomi semasa AS juga dilihat akan turut mencatatkan perkembangan yang meningkat menuju ke penghujung 2021.
Mesyuarat Polisi Bank Pusat New Zealand (Rabu 9.00 Pagi): Mata wang dolar New Zealand (NZD) dijangka akan mencatatkan peningkatan nilainya pada minggu ini berikutan jangkaan kenaikan kadar faedah oleh Reserve Bank of New Zealand (RBNZ) pada mesyuarat polisi terbaru.
Data Keluaran Dalam Negara Kasar AS (Rabu 9.30 Malam): Bacaan awal bagi pertumbuhan ekonomi Amerika Syarikat untuk suku ketiga akan dinilai pelabur pada minggu ini dengan jangkaan sedikit peningkatan pada angka bacaan.
Minit Mesyuarat FOMC (Khamis 3.00 Pagi): Pelabur bakal meneliti butiran lanjut pada minit mesyuarat FOMC yang berlangsung sebelum ini. Selepas Fed memberi isyarat untuk langkah pengetatan polisi, petunjuk tambahan akan diteliti untuk memberi sokongan terhadap pergerakan US dolar.


Analisis teknikal GBP/USD – Timeframe H4 – 2/5/2018

Harga GBP/USD kini berada di sekitar zone support mingguan 1.3614/00, dan secara teknikal kebiasaannya, jika GBP/USD gagal untuk breakout signicicant level ini, ia akan mulai mengorak langkah bullish dengan melakukan retracement yang lebih tinggi.
 Target bullish terhampir yang berpotensi untuk dicapai adalah 1.3700 atau lebih tinggi ke 1.3750. Oleh itu, dengan momentum pergerakkan yang masih kuat ke arah bearish ketika ini, peluang yang boleh diperhatikan adalah sekitar resistance yang berpotensi untuk ia retrace sebelum ‘short’.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Hasil Keputusan Minit Mesyuarat Bank Pusat Australia (RBA)

Bank pusat Australia (RBA) melihat terdapat sedikit alasan untuk meningkat kadar faedah dengan inflasi berada di bawah paras sasaran dan dilihat akan tertahan berikutan pertumbuhan kadar gaji yang perlahan.
Berdasarkan minit mesyuarat RBA pada bulan April, menunjukkan ahli RBA setuju bahawa pergerakan kadar faedah dilihat dapat dinaikkan berbanding diturunkan atas dasar ekonomi Australia diperkirakan akan bertumbuh lebih cepat pada tahun ini.Namun ahli RBA berpendapat tidak terdapat alasan yang kuat bahawa perubahan kadar faedah akan berlaku dalam jangka masa terdekat.
Tindakan terakhir ialah pada tahun lepas yang menurunkan cash rate kepada 1.5 peratus pada bulan Ogos 2016 dan pasaran kewangan mempetaruhkan bahawa bacaan ini akan kekal sehingga tahun 2019.
 Namun, kadar pertumbuhan upah dan inflasi masih dibawah jangkaan untuk beberapa tahun tetapi masih terdapat tanda-tanda positif.
Minit mesyuarat melaporkan ” Kadar pertumbuhan yang lemah dalam kos buruh dan ditambah pula dengan persaingan sengit dalam sektor runcit menunjukkan inflasi akan berada pada paras rendah untuk seketika.”
Kadar pengangguran masih kekal pada paras 5.5 peratus dan paras kadar pengangguran ini dilihat tinggi dan mempengaruhi pertumbuhan upah.
Keputusan badan lembaga ialah mengekalkan cash rate pada kadar 1.5 peratus.


BOE Yang Buat Hal, USD Kena Tempias!

Campur tangan Bank of England (BOE) telah membawa nafas baru buat pasaran mata wang dengan mendorong dagangan pound untuk meningkat semula.
Dalam langkah yang tidak dijangka, BOE mengumumkan pembelian sementara bon kerajaan UK yang bertarikh lama untuk menstabilkan pasaran yang telah terkesan akibat pengumuman pemotongan cukai oleh kerajaan UK.
BOE mengesahkan bahawa ia boleh membeli hanya £1.025 bilion dalam operasi kecemasan itu, jauh di bawah £5 bilion yang dirancang. Hasil bon jangka panjang menjunam susulan pengumuman itu.
Bank pusat itu juga menangguhkan operasi jualan bon pertama yang sepatutnya bermula minggu depan kepada 31 Oktober.
 Susulan langkah ini, pound dan beberapa mata wang utama lain memaparkan kenaikan berbanding US dolar.
Bagaimanapun, kelegaan untuk mata wang pound mungkin bersifat sementara kerana UK masih perlu berhadapan dengan cabaran makroekonomi yang lebih besar seperti inflasi yang tinggi.
Melihat pergerakan raja mata wang, US dolar kembali merosot dari puncak tertinggi 20 tahun dengan indeks dolar didagangkan lemah sekitar harga 113.20 pada sesi Asia.
Ini menyusuli penurunan ketara dalam hasil perbendaharaan AS 10 tahun pada 3.75%, dari paras tertinggi 14 tahun yang dicapainya pada Rabu pada 4.00%.
Sementara itu, euro pula meningkat susulan kemerosotan US dolar namun mata wang itu masih berlegar di sekitar paras terendah 20 tahun.


Cara Atasi Ketakutan Dalam Trading Dan Tingkatkan Keyakinan Diri

Hadapi ketakutan yang menyelubungi diri, sedangkan professional trader juga kadang-kadang merasa ragu dengan keputusan yang mereka buat. Dalam trade kita perlu mengakui yang kita akan melakukan kesilapan dan tiada siapa yang tak pernah silap dalam trading.
Terlalu banyak perkara yang kita tidak tahu dalam trading…dan perkara ini kadang-kadang meragukan kita.
Ketakutan datang apabila kita tidak tahu apa yang kita lakukan. Semua orang pernah rasa perkara ini, Ingat lagi kali pertama anda cuba-cuba nak bawa kereta dan perasaan takut menguasai diri kalau-kalau lah terlanggar tembok dan sebagainya. Bila dah biasa dan tahu apa yang kita perlu buat semua jadi senang.
Kadang-kadang perasaan takut menjadikan kita lebih rasional dan lebih percaya bahawa dalam trading pasti ada untung rugi. Jadi, bagaimana cara untuk mengimbangi antara terlalu berhati-hati dan membuat profit secara konsisten?
Yang pasti tiada jalan pintas dalam hal ini dan tiada formula ajaib, tetapi ada perspektif yang boleh diambil untuk disesuaikan dalam diri sendiri.
Dalam posting ini kami akan cuba memberikan panduan yang boleh membantu anda meningkatkan keyakinan dalam ‘forex trading‘.
Fahami Personaliti Trading Anda
Pertama sekali adalah anda perlu memahami apakah cara pemikiran anda. Manusia mempunyai cara pemikiran tersendiri, pengalaman dan pendapat yang unik.
…dan tiada seorang pun yang sama seperti anda.
Jika anda mahu menjadi ‘currency trader‘ yang boleh membuat untung, anda perlu tahu apa yang sesuai dengan diri sendiri.
Penting untuk anda tahu masa untuk anda trade. Jika anda bekerja 9 pagi ke lima petang mungkin anda hanya perlu trade di malam hari. Namun bagi yang berkeluarga sesuaikan dengan masa, jangan sampai mengganggu tugas dan tanggungjawab hakiki anda dan dicadangkan anda menjadi ‘swing trader‘ atau ‘intraday‘.
Sila pastikan anda betul-betul memahami personaliti diri agar perjalanan anda lebih mudah dalam industri ini. Ada orang yang mungkin tak tahan hold position dalam jangka masa lama, jadi berkemungkinan beliau sesuai menjadi ‘scalper‘.
Guna Risiko yang Betul
Takut dalam trading juga datang dari pengurusan risiko yang teruk. Gunalah apa teknik sekalipun selagi pengurusan risiko masih seperti orang yang berjudi, sukar untuk anda bertahan dalam industri ini.
 Menggunakan modal yang betul dan lot trading yang betul akan mengurangkan ketakutan anda.
Jarang-jarang orang yang boleh buat $100 jadi $1000 kecuali dia menggunakan risiko yang tinggi. Walaupun ada orang yang boleh lakukan perkara ini, tetapi ia bahaya untuk emosi anda jika mengalami kerugian berkali-kali.
Anda boleh menjadi trader yang high risk, tapi kenalah betul-betul faham cara dan teknik dalam high risk.
Tambah ilmu Trading, Fahamkan Pasaran
Ketakutan datang dari perkara-perkara yang kita tidak tahu. Jadi, cuba tambah pengetahuan dalam trading dengan mendalami teknik yang digunakan.
Cuba belajar faktor penggerak pasaran sebenar seperti data-data ekonomi, faktor geopolitik dan sebagainya. Kami di Moshed.com sentiasa mengemaskini website dengan berita-berita sentimen dan fundamental pasaran.
Walaupun pada awalnya sukar untuk memahami, tetapi cubalah ambil masa sebulan dua untuk konsisten baca, anda akan dapat satukan antara analisis teknikal dan analisis fundamental/sentimen yang akan membantu mantapkan prestasi trading anda.
dan..kalau ada orang luar dari industri forex boleh lah anda terangkan kenapa Ringgit tengah jatuh dan US dolar sedang menguat dan sebagainya di samping memahami pasaran global seperti bon, saham, komoditi dan sebagainya.
Perkara Penting Untuk Menjadi Berani Dalam Forex Trading
Sebenarnya tiada cara yang spesifik untuk benar-benar menjadi seorang trader yang berani dan tidak takut dalam trading.
Tetapi jika anda memahami bagaimana pasaran forex ini bergerak dan bagaimana cara anda berfikir dengan memahami diri sendiri, anda boleh berjaya dalam industri ini.
Fahami apa keperluan diri anda dan gunakan kekuatan diri masing-masing, berlatih sebanyak mungkin dan fahami pasaran yang kita trade ini.
Keberanian adalah instrumen pelaburan terpenting bagi diri sendiri untuk menghadapi ketakutan. Kesungguhan adalah matawang terbaik bagi memantapkan kemahiran dalam trading.
Dan…selepas itu barulah kita mendapat keyakinan yang akan menjadi senjata berhadapan dengan pasaran matawang yang merupakan pasaran terbesar di dunia.
Jadi apa tunggu lagi? Carilah senjata tersebut !


AUD/USD Naik Semula Catat Paras Tertinggi Mingguan

Dolar Australia kembali bergerak meningkat sehingga dagangan sesi New York semalam selepas penyusutan nilai di sesi Asia sebelumnya.
Sentimen pasaran semakin beransur pulih dan tumpuan pasaran kini terarah pada laporan data pekerjaan NFP Amerika Syarikat (AS) pada awal sesi New York malam ini.
Reserve Bank of Australia (RBA) pada hari ini menerbitkan laporan minit mesyuarat dengan unjuran pertumbuhan ekonomi yang meningkat namun akan mengekalkan polisi yang longgar.
Kadar faedah tidak akan dinaikkan sehingga inflasi mencapai paras sasaran, berkemungkinan sehingga 2024.
Pergerakan harga pada carta pasangan mata wang AUD/USD kembali melonjak semula sekitar 80 pips selepas penurunan ke paras 0.77000 semalam. Kenaikan melepasi paras sokongan Moving Average 50 (MA50) pada rangka masa 1 jam pergerakan harga itu juga masih memberikan isyarat untuk kenaikan lebih tinggi.
Namun, momentum kenaikan harga kembali suram pada sesi Asia pagi ini malah harga pula menunjukkan penurunan sehingga dagangan bersambung di awal sesi Eropah.
 Jika harga meneruskan kenaikan lebih tinggi, zon resistance pada 0.78300 akan diuji seperti minggu lalu. Zon resistance tersebut masih gagal ditembusi sejak dagangan awal Mac.
Harga yang berjaya melepasi zon tersebut bakal mencatatkan paras ketinggian terbaru 3 bulan menuju ke paras sekitar 0.79000.
Sebaliknya jika harga menjunam semula di bawah paras MA50, harga bakal menuju ke zon RBS (resistance become support) pada 0.76500.
Penurunan di bawah zon tersebut bakal terdorong sehingga ke zon support 0.75700 yang diuji pada April lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen US Dolar & Komoditi Emas Setakat Malam Ini

Selepas mendapat sokongan dari lemahnya citarasa kepada risiko (risk-appetite) dan hasil bon yang rendah, kini komoditi emas berhadapan dengan ‘correction‘ (pembetulan harga) dari resistance 1261.10.
Usd/Jpy juga dilihat memulih sedikit dari kejatuhan dua sesi dagangan sebelum ini.
Indeks ISM sektor pembuatan AS susut kepada 57.2 dari 57.7 dalam data yang dikeluarkan semalam, walaupun data tersebut sejajar dengan jangkaan pasaran. Komponen pekerjaan dan inflasi dalam data merekodkan bacaan yang kukuh dan menggambarkan sedikit isyarat bagi data pekerjaan ‘non-farm payroll‘ Jumaat ini.
 Peristiwa berisiko seperti pengeboman di Rusia sedikit mengganggu pasaran hari ini dan juga pasaran masih berhati-hati menjelang pertemuan Presiden Trump dan Xi Jinping pada Jumaat.
Bon kerajaan AS (US treasuries) dilihat terus meningkat dan menyebabkan hasil bon terus jatuh. Pasaran ekuiti juga berada di bawah tekanan dengan sentimen pasaran dilihat agak berhati-hati berikutan peristiwa-peristiwa berisiko pada April.
Disebabkan kombinasi kelemahan US dolar, hasil bon yang rendah dan penyusutan pasaran ekuiti memberikan tekanan kenaikan ke atas emas sehingga mencecah 1261.10 sebentar tadi.
Sedikit penguatan US dolar beberapa jam lepas menyebabkan emas ditarik ke bawah sedikit dari 1261.00 pukul 8 malam tadi. Minggu ini pasaran berhadapan data ekonomi penting seperti NFP pada Jumaat dan juga pertemuan Presiden Trump dan Xi yang bakal memberi ketidaktentuan kepada pasaran global.


Ini Sebab EUR/USD Melonjak 130 Pips Pada Awal Minggu!

Sentimen pasaran positif pada awal minggu telah mendorong penyusutan ketara bagi dagangan US dolar sebagai matawang safe-haven dalam pasaran.
Ini adalah disebabkan oleh laporan ujian awal penciptaan vaksin bagi merawat virus Covid-19 dengan keputusan yang positif terhadap 45 peserta. Walau bagaimanapun, keputusan lengkap ujian masih belum didedahkan.
Turut menyokong sentimen pasaran apabila Presiden China, Xi Jinping sendiri mengatakan akan memberi kerjasama untuk maklumat berkenaan Covid-19 selain turut menyalurkan bantuan bernilai $2 bilion untuk membantu negara lain menangani kesan pandemik untuk 2 tahun akan datang.
Dengan penyusutan US dolar, matawang Euro memanfaatkan peluang untuk mengukuh dengan lonjakan ketara harga pada carta pasangan matawang EUR/USD.
Perkembangan di Eropah, Jerman dan Perancis mencadangkan dana pemulihan bernilai €500 bilion untuk membantu negara-negara anggota yang terjejas teruk dengan kesan penularan wabak pandemik.
Pada carta EUR/USD semalam, harga bergerak perlahan pada permulaan sesi Asia sebelum kenaikan ketara pada sesi Eropah bersambung ke sesi New York. Lonjakan harga mencatatkan sekitar 130 pips kenaikan lebih tinggi.
Harga turun pada awalnya namun gagal melepasi paras sokongan Moving Average 50 (MA50) pada rangka masa 1 jam pergerakan harga sebelum harga melonjak mencapai paras ketinggian 1.09270 melepasi paras ketinggian minggu lalu.
 Momentum kenaikan harga yang dikekalkan akan mendorong harga menuju zon resistance pada 1.10000 yang diuji pada awal dagangan Mei lalu.
Kenaikan lebih tinggi dijangkakan akan berlaku jika sentimen pasaran semakin pulih dengan melemahkan pergerakan matawang US dolar.
Namun jika sebaliknya berlaku, harga bakal kembali membuat penurunan semula di bawah paras 1.09000 sebelum menguji zon tumpuan sebelum ini seperti di paras sekitar 1.08300.
Penurunan lebih rendah akan menguji paras support minggu lalu sekitar 1.07800 atau lebih rendah lagi menuju zon support 1.07300.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Walaupun Harga Perlahan, GBP/USD Terus Buru Rekod Ketinggian Baru

Berbeza berbanding Euro yang melemah, mata wang Pound berjaya menampilkan corak yang masih kukuh pada Khamis semalam walaupun lebih perlahan berbanding lonjakan pada hari sebelumnya.
Dengan pergerakan suram US dolar sempena sambutan Thanksgiving Day di Amerika Syarikat (AS), Pound terus mencatatkan kenaikan ke paras ketinggian terbaru lagi minggu ini.
Namun, pelabur tetap waspada dengan ketidaktentuan di UK dengan isu Brexit kembali menjadi tumpuan semula.

Meneliti carta harga pasangan mata wang GBP/USD, harga telah mencatatkan kenaikan harian sekitar 100 pips semalam, menyambung lonjakan 200 pips sebelum itu.
Selepas menembusi paras jangkaan 1.21000, ketinggian terbaru yang dicapai adalah pada sekitar 1.21500 untuk rekod tertinggi 15 minggu.
Walaupun memaparkan pergerakan harga yang lebih mendatar menuju penghujung minggu, namun harga masih bergerak di atas paras sokongan Moving Average 50 (MA50) pada rangka masa 1 jam di carta GBP/USD yang menunjukkan trend masih bullish.
 Menyambung dagangan di sesi Asia pagi Jumaat ini, harga dilihat mendatar perlahan di paras 1.21000, kenaikan berkemungkinan dijangka untuk diteruskan.
Sekiranya kenaikan berlaku, harga bakal menuju ke paras ketinggian 1.22000 untuk terus memburu rekod ketinggian terbaru lagi.
Namun jika harga susut di bawah paras 1.21000, paras sokongan MA50 akan diuji sebelum pelabur menilai isyarat pergerakan harga selanjutnya.
Penurunan lebih rendah jika diteruskan dilihat akan menguji zon RBS (resistance become support) pada 1.2000 setelah kenaikan pada Rabu lalu telah berjaya menembusi zon tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Amalkan 3 Perkara Ini Ketika Trade, Dan Anda Pasti Akan Kecundang Awal!

Sebelum anda mengambil keputusan untuk terjun dalam bidang FX, anda sudah kaji berapa yang kecundang awal dalam laluan mencabar ini?
Kini kami senarai tiga perkara yang jika anda amalkan, anda pasti tersungkur awal.

 Suka cari teknik ‘rahsia’

Memerhati rentak dan reaksi trader yang kononnya sejati boleh membuatkan diri tersenyum sendiri.
Mana tidaknya, Konon-konon wujud teknik yang rahsia sampai modal pelaburan hangus lalu makan diri.
Sedangkan, pasaran berubah, keadaan juga berubah. Mana mungkin ada orang boleh baca masa depan yang kita sendiri tak pasti. Kalau tak, tentu dah boleh buat duit berlori-lori.
Faham analisa fundamental dan teknikal, anda pasti boleh pergi jauh!

 Trade melulu tanpa ilmu

 Setiap perkara yang kita lakukan bukan sahaja memerlukan matlamat, namun apa yang lebih penting dari itu ialah ilmu.
Proses pembelajaran itu bukan berlangsung sehari dua, ada yang ambil masa sampai bertahun untuk betul-betul mahir dalam ilmu forex ini.
Baca news, tengok momentum dan pergerakan trend. Sambil-sambil tu faham support dan resistance, nah, baru boleh jadi masta!

 Terlalu emosi

Trade anda tidak akan kemana jika anda trade menggunakan emosi. Emosi yang sukar dikawal seperti takut dan tamak haloba akan mempengaruhi tindakan anda dalam lapangan ini.
Norma manusia yang suka memperolehi sesuatu dengan kadar yang cepat. Dalam trade, jangan mimpi nak dapat profit segera sampai lupa risiko yang ada pun boleh bawa bala!

Lepas baca kesemua perkara ini, semak balik diri anda. Adakah anda tergolong dalam 3 golongan ini?
Amalkan 10 Tips Ini, Anda Pasti Akan Jumpa Jalan Untuk Berjaya!


Boleh Ke EUR/USD Naik Sampai Paras Tertinggi Ketika Covid-19?

Euro pamerkan kenaikan semula pada penghujung dagangan minggu lalu dan bergerak di sekitar paras tertinggi 4 bulan berbanding US dolar pada carta pasangan EUR/USD.
Ini adalah didorong oleh harapan untuk para pemimpin Eropah untuk memecah kebuntuan dalam perbincangan berkenaan bantuan rangsangan ekonomi kepada negara anggota.
Namun, pelabur kekal berhati-hati berikutan perkembangan rundingan masih lagi belum mampu memberi keyakinan di samping masih membincangkan langkah terbaik dalam menyalurkan bantuan.
US dolar pula kembali bergerak lemah menutup dagangan minggu lalu di tengah-tengah peningkatan kes yang semakin meningkat di Amerika Syarikat (AS).
Kerajaan juga enggan untuk melaksanakan perintah sekatan kerana bimbang kesan jangka panjang terhadap ekonomi ekoran kadar pengangguran kekal di paras yang tinggi. Selain itu, keyakinan penggunan di AS juga telah menyusut pada bulan Julai.
Penyusutan US dolar juga turut memberi kesan kenaikan harga pada carta EUR/USD namun zon resistance harga sekitar 1.14500 masih gagal ditembusi.
 Pada sesi Asia pagi ini, permulaan dagangan minggu ini melihatkan penurunan dari zon resistance tersebut menuju semula ke paras tumpuan 1.14000 selepas paras sokongan Moving Average 50 (MA50) akan diuji pada pergerakan 1 jam di carta EUR/USD.
Penurunan lebih rendah bakal menuju zon RBS (resistance become support) sekitar 1.13700 sebelum turun lebih rendah ke zon RBS 1.13300.
Jika harga kembali pamer kenaikan semula, zon resistance 1.14500 akan cuba ditembusi untuk harga mencatatkan paras ketinggian terbaru 4 bulan.
Destinasi kenaikan seterusnya dilihat pada resistance 1.14900 yang dicapai pada dagangan Mac lalu ketika krisis pandemik Covid-19 bermula.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Komoditi Berharga Memulakan Rentak Perlahan Dalam Sesi Eropah

Emas meneruskan dagangan lebih rendah pada Jumaat, namun masih kekal berhampiran paras tertinggi dalam tempoh dua minggu gara-gara kelemahan US Dollar.
Di Comex, gold futures menurun sbanyak 0.09 peratus pada $1,226.05, tidak jauh dari nilai tertinggi dalam tempoh dua minggu iaitu $1,231.40.
US Dollar melemah selepas dasar Fed dilihat kurang agresif daripada apa yang dijangkakan terhadap unjuran kenaikan kadar yang selanjutnya pada tahun 2017.
Fed seperti yang dijangka telah menaikkan kadar faedah sebanyak 25 mata asas kepada 1.00 peratus daripada 0.75 peratus sebelum ini.
 US Dollar Index yang mengukur kekuatan US Dollar mula stabil pada 100.07.
Kelemahan US Dollar biasanya memberi manfaat buat logam kuning kerana ia dinilai berbanding matawang gergasi.
Kini, tumpuan pasaran juga mula bertumpu kepada laporan sentimen pengguna yang akan diumumkan malam ini.
Bagi perdagangan logam lain, silver futures menjunam 0.31 peratus kepada $17.282 satu troy ounce manakala niaga copper menurun sebanyak 0.58 peratus.
China Ada Agenda Penting Untuk dibincangkan Dengan Australia


Analisis GOLD – Emas Dah Habis Daya Untuk Sambung Lonjakan?

Dagangan emas menceriakan pelabur pada Rabu semalam, namun situasi mungkin berbeza pada hari ini ketika pasaran menghampiri penghujung minggu.
US dolar diperhatikan memapar prestasi suram susulan beberapa pegawai Federal Reserve (Fed) melontarkan pandangan bahawa kenaikan kadar faedah perlu dihentikan sementara waktu untuk menilai kesan terhadap ekonomi semasa Amerika Syarikat (AS).
Selain itu juga, ramalan terhadap laporan pekerjaan NFP AS yang suram bagi bulan Mei turut menambah tekanan buat US dolar.
Ini sekaligus memberi ruang untuk aset logam kuning pamerkan peningkatan nilainya setelah merosot beberapa minggu sebelum ini.
Carta harga XAU/USD yang mengukur nilai emas berbanding US dolar menyaksikan pendakian yang diteruskan semalam mencapai paras 1974.00.
Ini adalah seperti yang dijangkakan penganalisis susulan pergerakan harga yang telah berada semula di atas paras sokongan Moving Average 50 (MA50) pada rangka masa 1 jam di carta XAU/USD itu dengan isyarat bullish.
Namun, pelabur menyaksikan penurunan harga dipaparkan semula pada sesi Eropah hari ini menguji sokongan MA50 tersebut menuju ke zon 1950.00.
 Tidak mustahil harga boleh berubah arah semula pada dagangan sesi berikutnya dalam suasana tidak menentu menuju penghujung minggu ini.
Sekiranya harga junam lebih dalam melepasi zon 1950.00, paras terendah dicecah Selasa lalu pada 1932.00 bakal diuji.
Selanjutnya harga boleh cecah hingga sekitar 1900.00 dengan pergerakan bearish yang jelas buat emas.
Sebaliknya, jika harga yang berlegar di zon 1950.00 mula melantun naik semula, corak kenaikan berkemungkinan masih lagi akan diteruskan.
Melepasi ketinggian semalam akan mendorong harga menguji rintangan pada zon 1980.00 sebelum mencapai paras tumpuan pada 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Capai Paras Tertinggi 5 Minggu, GBP/USD Berundur Semula Ke Zon $1.2200

Mata wang Pound Sterling didagangkan suram pada awal minggu ini dengan tumpuan pada hari ini (Selasa) terarah pada penerbitan laporan data pekerjaan UK di sesi Eropah sebentar lagi.
Ucapan oleh Gabenor Bank of England (BOE), Andrew Bailey semalam memberi pandangan beliau terhadap kadar inflasi yang dijangkakan menurun pada tahun ini. Namun turut menyatakan kebimbangan terhadap sektor buruh.
Pelabur akan terus berwaspada terhadap pergerakan Pound menjelang mesyuarat bank pusat BOE yang akan berlangsung di awal Februari nanti bersama mesyuarat FOMC.

Carta harga pasangan mata wang GBP/USD pada Isnin semalam menyaksikan harga membuat kenaikan di awal sesi Asia hampir mencapai paras ketinggian 1.23000.
Namun, sesi Eropah memperlihatkan penurunan semula harga sehingga 100 pips ke bawah paras 1.22000 sebelum mendatar di zon tersebut sehingga ke penghujung sesi New York.
Terdapat petanda awal untuk perubahan trend bearish dinilai pelabur apabila harga mula bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Menyambung dagangan di sesi Asia pagi ini, harga masih berlegar perlahan di zon 1.22000 sementara pelabur berwaspada jika penurunan harga masih diteruskan.
 Jika susut lebih rendah, harga akan kembali menuju semula sekitar 1.21000 untuk menguji zon RBS (resistance become support) tersebut.
Pergerakan trend bearish lebih jelas akan menjangkakan harga meneruskan penurunan sehingga ke paras sekitar 1.20000.
Sebaliknya, jika US dolar kekal bergerak lemah, harga bakal memaparkan lonjakan semula menyambung corak bullish minggu lalu.
Kenaikan dari zon 1.22000 akan menguji semula zon rintangan pada 1.23000 yang hampir dicapai semalam.
Berjaya melepasi rintangan tersebut akan mencatatkan paras ketinggian terbaru 5 minggu dengan sasaran seterusnya adalah pada 1.24000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Menjunam Hampir 50 Pips Selepas Data CPI Dikeluarkan

Matawang Aussie jatuh mendadak awal pagi tadi selepas laporan CPI suku tahun ketiga dikeluarkan pada jam 8.30 pagi. AUD/USD susut 50 pip, atau 0.64 peratus kepada 0.7726 setakat jam 9.30 pagi.
Indeks harga pengguna (CPI) Australia meningkat lebih perlahan dan masih di bawah sasaran. Manakala inflasi teras pula kekal berada di bawah sasaran sebanyak dua kali pada tahun ini menyebabkan para pelabur menjual matawang Aussie dengan jangkaan kadar faedah dinaikkan semakin pudar.
Sumber: Australian Bureau of Statistics
CPI Australia tahun ke tahun (September 2016-2017) naik 1.8%, namun masih di bawah sasaran 2% bank pusat dan juga di bawah purata inflasi sekitar 1.9%.
 Bacaan ini menjadikan inflasi teras terus berada di bawah sasaran Rizab Bank Australia (RBA) selama 7 suku tahun berturut-turut menyebabkan para pelabur menjangkakan RBA akan terus mengekalkan kadar 1.5 peratus mereka.
Bacaa CPI (q/q) naik 0.6 peratus pada suku tahun ke tiga berbanding 0.2 peratus pada suku tahun kedua. Namun masih di bawah ramalan penganalisis yang melihat peningkatan sebanyak 0.8%.
Antara faktor yang mengekang kenaikan inflasi adalah kejatuhan harga sayur-sayuran, petrol dan telekomunikasi.
Harga tenaga menunjukkan peningkatana tertinggi, naik 8.9 peratus pada suku tahun ketiga dan menambahkan 0.25 peratus dalam peningkatan keseluruhan CPI.


EURUSD melompat 250 pips, GOLD naik sehingga 2500 pips semalam. Apa Yang Sebenarnya Berlaku ?

EUR/USD membuat kenaikan ketara disebabkan data ekonomi AS yang lemah dan mencetuskan ‘massive short covering’ pasangan matawang itu ke tahap tertinggi sejak September 23. Menyumbang kepada kenaikkan yang besar ialah Euro terlalu oversold dan Dolar AS tersangat overbought. Kenaikan semalam boleh menjadi petunjuk kemungkinan bahawa pelabur telah beralih daripada dolar dan kembali ke dalam Euro.
Euro menguat terhadap dolar AS selepas New York Manufacturing Index Negara tercatat pada 6.17, jauh di bawah anggaran 20.50. Indeks Harga Pengeluar juga tercatat di bawah jangkaan pada 1.6% pada bulan September. Peniaga sedang mencari bacaan 1.8%.
Jualan Runcit yang lebih rendah daripada jangkaan AS juga menyumbang kepada kelemahan ini dengan menyiarkan bacaan -0.2%. Penganalisis menjangkakan pertumbuhan sebanyak 0.3%.
 GBP/USD hanya mencatat kenaikan kecil selepas mencatatkan perdagangan dua sisi. Gabungan data ekonomi AS yang lemah dan bacaan yang sungguh rendah pada pengangguran UK seharusnya sudah bullish untuk Pound British, tetapi pelabur nampaknya macam enggan untuk flip dari Short ke sebelah Long.
Data inflasi UK yang lemah semalam masih boleh mengenakan tekanan ke atas Sterling. Tindakan harga yang lemah boleh menunjukkan bahawa peniaga telah berpindah kenaikan kadar faedah oleh Bank of England ke tahun 2015. Hari ini, ia telah melaporkan bahawa kadar pengangguran UK jatuh kepada 6% pada bulan September, paras terendah dalam tempoh enam tahun. Trader mencari penurunan kepada 6.1%.
Disember Comex emas melonjak selepas Dolar AS melemah pada data ekonomi AS yang lemah. Kebanyakan perhimpunan tersebut ke dalam $ 1.250,30 adalah short covering, tetapi ada beberapa pembelian agresif oleh pelabur bertaruh ke atas ekonomi AS yang lemah. Sasaran terbalik untuk kenaikan saat ini adalah $ 1.253,80 untuk $ 1.270,40. Walaupun kenaikan nampak kukuh, tetapi trend utama masih turun.
Sokongan bagi Disember untuk Minyak mentah terus terjejas ekoran kebimbangan mengenai lebihan bekalan dan permintaan yang rendah. Bekalan yang berlebihan yang dihasilkan oleh Amerika Syarikat, Rusia dan Arab Saudi. Berita hari ini mengenai ekonomi AS yang semakin lemah mungkin bermakna permintaan akan kekal rendah. Pentadbiran Maklumat Tenaga (rujuk Berita Crude Oil Inventories, jam 11pm) dijadualkan mengumumkan penawaran dan permintaan data mingguan terbaru. Laporan itu ditangguhkan sehari kerana bercuti kerajaan semalam. Peniaga mencari peningkatan sebanyak 2.3 juta tong.


AUD/USD Uji Zon Support 0.67700, Harga Bakal Turun Lebih Rendah Lagi?

Dagangan dolar Australia diniagakan agak berisiko berikutan perubahan nilai matawang adalah didorong oleh sentimen pasaran khususnya terarah pada rundingan dagang AS-China buat masa ini.
Tumpuan pada hari ini terarah pada ucapan Gabenor Reserve Bank of Australia (RBA) pada petang nanti untuk pelabur mendapatkan isyarat lebih jelas bagi dasar monetari bank pusat.
Jika melihatkan pergerakan harga pada carta pasangan matawang AUD/USD sejak minggu lalu, harga lebih cenderung menunjukkan corak penurunan harga.
Meskipun sentimen rundingan dagang AS-China semakin dilaporkan positif, harga menunjukkan penurunan ekoran ditekan oleh pengukuhan matawang dolar USD.
Permulaan dagangan pada minggu ini juga, harga turut menunjukkan penurunan selepas pergerakan mendatar pada sesi Asia semalam.
Harga telah turun lebih rendah di bawah garisan Moving Average 50 (MA50) sehingga ke paras support 0.67700 sebelum harga pantul bergerak perlahan sehingga dagangan sesi New York berakhir.
 Bersambung pada sesi Asia hari ini, harga dilihat cuba membuat kenaikan dan menguji garisan halangan MA50 sehingga menuju pembukaan sesi pasaran Eropah.
Jika harga berjaya meneruskan kenaikan melepasi MA50 tersebut, jangkaan kenaikan harga akan menuju ke paras 0.68200 untuk menguji paras tumpuan tersebut.
Sedikit kenaikan lebih tinggi akan menguji paras ketinggian yang dicapai minggu lalu pada zon SBR (support become resistance) sekitar paras harga 0.68300.
Namun jika harga terus membuat penurunan, zon support 0.67700 bakal diuji kembali. Penurunan lebih rendah dari zon tersebut bakal mencatatkan paras terendah bulanan terbaru pada carta AUD/USD.
Lihat gambar carta pasangan matawang AUD/USD di bawah untuk rujukan analisis teknikal anda.


Penutup Minggu Lalu, Muncul Isyarat Pertukaran Trend EUR/USD!

Data PMI pembuatan dan perkhidmatan yang diterbitkan untuk Eropah dan Amerika Syarikat pada penghujung lalu telah mencetus perubahan arah pada carta harga pasangan mata wang EUR/USD.
Mata wang Euro ketara melemah di sesi Eropah susulan bacaan data bagi bulan Jun yang suram sebelum US dolar pula mengambil giliran untuk melemah di sesi New York pula.
Setelah pergerakan bullish harga berjaya menyentuh ketinggian di paras rintangan 1.10000, harga mula membuat penurunan dengan isyarat perubahan trend.

Pada Jumaat lalu, harga telah mula bergerak di bawah paras halangan Moving Average 50 (MA50) pada rangka masa 1 jam di carta tersebut di sesi Asia membuatkan pelabur bersedia untuk terjunan berlaku pada sesi berikutnya.
Penurunan telah mencecah sekitar 1.08500 sebelum harga melantun dan menutup dagangan di sesi terakhir sekitar 1.08900.
Pergerakan harga perlahan di sekitar tersebut memulakan dagangan pembukaan awal minggu di sesi Asia pagi ini (Isnin) dan dilihat masih berada di bawah halangan MA50.
 Penurunan lebih rendah jika bersambung selepas ini dilihat akan cuba mengatasi paras terendah minggu lalu sebelum menuju ke zon RBS (resistance become support) 1.08000.
Seterusnya, pergerakan bearish yang diteruskan melepasi zon RBS tersebut bakal melanjutkan harga menuju pula sekitar 1.07000.
Namun, sebaliknya jika harga melonjak dan melepasi semula halangan MA50, ini akan menjadi isyarat untuk harga menyambung semula pergerakan menaik seperti minggu-minggu sebelum ini.
Kenaikan yang diteruskan akan sekali lagi menguji rintangan pada zon 1.10000 yang dicapai minggu lalu.
Dan sekiranya harga berjaya tembus ke paras lebih tinggi, harga akan catatkan paras ketinggian terbaru 7 minggu dengan sasaran seterusnya untuk dituju adalah sekitar 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Optimis Terhadap Perjanjian AS-China, Pasaran Hari Ini Bermula Dengan Baik.

Matawang US Dolar mengukuhkan prestasinya pada permulaan dagangan hari ini selepas mencatatkan kenaikan bulanan terbesar dalam tempoh empat bulan. Harapan yang positif terhadap perjanjian perdagangan AS-China adalah salah satu faktor yang menyumbang kepada kenaikan nilai matawang ini. Namun pelabur tetap berhati-hati terhadap kritikan Trump mengenai kekuatan nilai dagangan USD.
Sementara itu, matawang Euro pula masih belum mendapat rentak untuk mengukuh dalam pasaran semasa berikutan masih berdepan risiko pertumbuhan ekonomi pada zon Eropah.
 Pada minggu ini pula, tumpuan pelabur akan terarah kepada penetapan kadar faedah oleh European Central Bank (ECB) pada Khamis nanti. Pasaran menjangkakan bank pusat akan mengemaskini penurunan unjuran ekonomi dan bakal menambahkan lagi risiko terhadap dagangan Euro.
Dalam perkembangan di London pula, Pound Sterling didorong oleh Perdana Menteri Britain, Theresa May yang membenarkan para penggubal undang-undang untuk mengundi bagi penangguhan Brexit jika PM May masih gagal mendapat kelulusan untuk pelan Brexit beliau.
Berbalik kepada cerita pada pasaran Asia hari ini pula, Aussie melakukan penurunan walaupun sentimen pasaran yang kembali stabil, Hal ini disebabkan oleh data indikator perniagaan Australia untuk suku tahun keempat yang hadir lebih lemah daripada yang jangkaan dengan keuntungan, inventori dan kadar upah semuanya di bawah ramalan mereka.


Adakah GBP/USD Bakal Sambung Turun Lagi Selepas Terjun 100 Pips Akhir Minggu Lalu?

US dolar berjaya pamerkan pengukuhan semula di penutup sesi dagangan minggu lalu, selepas terbitan data inflasi dan harga pengeluar Amerika Syarikat (AS) pada mulanya mendorong penyusutan raja mata wang tersebut.
Dijangkakan berlakunya aktiviti pengambilan untung (profit-taking) selain data tinjauan sentimen pengguna AS yang diterbitkan pada sesi New York yang meningkat mengatasi ramalan dilihat menjadi faktor pengukuhan bagi US dolar.
Seterusnya, pelabur bakal memberikan perhatian kepada terbitan data jualan runcit AS dan juga minit mesyuarat FOMC bagi menilai pergerakan US dolar pada minggu ini.
Sementara untuk mata wang Pound pula, pelabur berjaga-jaga menantikan terbitan laporan data pekerjaan dan data inflasi United Kingdom (UK) di mana akan turut dipantau oleh bank pusat England (BOE) dalam penetapan dasar monetarinya.

Melihat pergerakan harga pada carta pasangan mata wang GBP/USD, harga telah memaparkan petunjuk terhadap perubahan trend bearish setelah corak penurunan ditunjukkan di sesi dagangan akhir minggu lalu.
Pada Jumaat, harga telah membuat penurunan dari paras 1.22000 sehingga mencecah ke paras sokongan pada 1.21000 dengan sekitar 100 pips penurunan harian  telah dicatatkan.
 Harga yang juga bergerak di bawah paras halangan Moving Average 50 (MA50) pada rangka masa 1 jam di carta GBP/USD telah mencetuskan isyarat perubahan trend bearish setelah gagal mengekalkan corak lonjakan sebelumnya.
Jika harga menyambung penurunan dan susut di bawah paras 1.21000, penurunan harga dilihat akan menuju ke zon 1.20000 yang menjadi zon lantunan harga ketika diuji pada dagangan awal Ogos lalu.
Penyusutan lanjut harga yang berjaya melepasi zon tersebut seterusnya bakal mensasarkan ke paras-paras tumpuan berikutnya pada 1.19400 dan 1.18800.
Sebaliknya jika harga berjaya melonjak semula dari zon 1.21000, kenaikan harga bakal kembali menguji semula paras rintangan pada 1.22000 sebelum memberi isyarat perubahan trend bullish setelah melepasi paras halangan MA50 pada carta harga.
Dan untuk kenaikan lebih tinggi, harga dijangka untuk menguji zon rintangan pada ketinggian 1.23000 setelah kenaikan harga beberapa minggu ini dilihat masih gagal untuk tembusinya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Menjelang Penutupan Sesi Asia

Majoriti pasangan matawang yang melibatkan matawang utama bergerak mendatar (sideways) dalam sesi Asia sehingga menjelang pembukaan sesi Eropah pada Jumaat. Tiada berita atau data ekonomi penting yang dikeluarkan dalam sesi Asia yang menjadi faktor pergerakan perlahan pasaran matawang.
Selepas daripada penutupan Wallstreet yang kurang memberangsangkan pada Khamis, pasaran saham Asia mendapat sedikit kesan dengan prestasi negatif di China dan Asia Tenggara.
Matawang Yuan pula meneruskan kelemahan pada Jumaat dan hampir mencapai paras terendah tujuh minggu yang lalu. Dalam masa yang sama US dollar juga sedikit tertekan.
Indeks US dollar yang mengukur kekuatan matawang greenback berbanding enam matawang yang lain hampir tidak berubah dengan hanya susut 0.01% setakat pada pukul 2.19 petang.
 Major pair seperti EUR/USD setakat ini membuat kenaikan 0.03% di mana GBP/USD susut sebanyak 0.04%. USD/JPY setakat ini pula jatuh sebanyak 0.13%, USD/CAD susut 0.06% dengan USD/CHF didagangkan hampir tidak berubah, naik 0.01%. Pair AUD/USD membuat kenaikan 0.09%, manakala NZD/USD susut sebanyak 0.21%.
Matawang paling kuat setakat ini adalah Yen dan matawang paling lemah adalah NZD. Dengan menggabungkan matawang paling kuat dan lemah, pasangan matawang NZD/JPY membuat kejatuhan sehingga 0.23% setakat ini.
Matawang Yen masih lagi mendahului sebagai matawang terkuat ketika ini dengan NZD jadi matawang paling lemah. Yen didagang positif pada sesi Asia dengan bacaan inflasi (CPI) di Tokyo merekodkan bacaan 0.8% lebih daripada jangkaan 0.7%.
Harga minyak mentah dalam pasaran komoditi pada Jumaat membuat penurunan selepas naik tiga hari berturut-turut. Apa yang menyokong kenaikan komoditi hitam sejak 3 hari lepas adalah pengurangan inventori di Amerika Syarikat dan potensi gangguan bekalan dari Arab Saudi.


Harga Minyak Terus Meningkat, Turki Mengancam Untuk Menyekat Aliran Minyak Daripada Irak

Harga minyak meneruskan peningkatan pada hari Selasa dengan minyak mentah Brent mencecah paras tertinggi 26-bulan yang lalu, didorong oleh ancaman sekatan saluran minyak oleh Turki daripada kawasan Kurdistan di Irak ke luar negara.
Pasaran hadapan minyak Brent bagi bulan November meningkat 30 sen kepada $58.73 per tong pada jam 12.55 tengahhari, selepas berjaya naik sebanyak 3.8% semalam. Brent berjaya mencecah harga $59.49 pada sesi yang lalu, paras tertinggi sejak 10 Julai 2015.
Minyak mentah West Texas Intermediate (WTI) di Amerika pula naik 9 sen kepada $52.31, menghampiri paras tertinggi lima bulan lepas.
Brent merekodkan peningkatan harga lima hari berturut-turut, daripada $55 per tong seminggu yang lalu, selepas pengeluar OPEC/non-OPEC mengesahkan bahawa pasaran sedang pulih dan ke arah keseimbangan di samping permintaan yang semakin kukuh.
 Antara faktor yang menyebabkan kenaikan harga hari ini adalah disebabkan oleh Presiden Turki, Tayyip Erdogan yang mengancam akan menyekat paip saluran minyak yang membawa minyak daripada kawasan utara Iraq ke luar negara, dengan tujuan menggandakan tekanan ke atas wilayah kuasa Kurdish terhadap referendum kemerdekaannya.
Saluran paip kepada pangkalan Ceyhan di Tukery kebiasannya boleh menghasilkan 500k-600k tong sehari.
Ketua ekonomi dari jabatan Penyelidikan dan Perundingan Research and Consulting Mitubishi UFJ di Tokyo berkata, “Kadar pematuhan syarat pemotongan daripada pengeluar utama yang meningkat serta berita tindakan Turki ke atas referendum kurdish di Irak mendorong kenaikan harga minyak. Brent mungkin boleh mencecah harga $60 setong, disokong oleh sekatan kecil ini”.
Perbezaan antara harga pasaran hadapan  WTI dan Brent meningkat kepada $7.17, paling besar sejak Ogos 2015 yang lalu. Laporan bekalan minyak API menjadi fokus komoditi hitam malam ini bagi melihat situasi semasa pasaran minyak di Amerika serta kesannya terhadap pasaran global.


USD/JPY Mendatar Selepas Mendaki Ke Puncak

Seperti yang dijangkakan pada analisis sebelum ini, pergerakan harga pada carta pasangan mata wang USD/JPY kekal meneruskan kenaikan sepanjang minggu ini menyambung siri kenaikan harga pada minggu lalu.
Selepas berjaya melepasi rintangan pada zon harga 104.800, harga telah meneruskan kenaikan sehingga mencapai semula zon tumpuan 105.600 pada penghujung sesi New York.
Namun pergerakan harga mula mendatar pada zon tersebut sepanjang sesi pasaran Asia hari ini (Jumaat).
US dolar kekal pamerkan pengukuhan sehingga penghujung minggu menjelang data tumpuan utama laporan pekerjaan NFP Amerika Syarikat (AS) pada sesi New York sebentar lagi.
Trend harga kekal bullish pada carta USD/JPY dengan pergerakan harga di atas paras sokongan Moving Average 50 (MA50) pada rangka masa 1 jam.
 Paras rintangan pada 105.800 dilihat sebagai tarikan terdekat buat kenaikan harga sebelum kenaikan lebih tinggi dijangka akan melonjak sehingga sekitar 106.500 yang menjadi rintangan pada dagangan September tahun lalu.
Namun jika penurunan harga kembali berlaku, paras sokongan MA50 akan diuji dan harga turun lebih rendah dari paras tersebut akan memberi isyarat awal untuk trend bearish.
Penurunan harga dilihat akan kembali semula ke zon RBS (resistance become support) 104.800 sebelum menuju pula ke zon RBS sekitar 104.400.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Jadi Pemacu EUR/USD ‘Bearish’ Di Awal Minggu

US dolar pamerkan pengukuhan pada pembukaan pasaran awal minggu semalam ekoran sentimen pasaran yang dinilai berisiko sekaligus mengubah corak pergerakan raja mata wang itu berbanding minggu sebelum ini.
Pelabur berwaspada apabila berita penularan Covid-19 semakin bertambah sejak hujung minggu lalu dengan lonjakan kes jangkitan di bandar-bandar tumpuan di China.
Malah kematian telah mula dilaporkan di Guangzhou dan Beijing, antara bandar tumpuan ekonomi yang pasti akan turut menjejaskan rantaian global.
Euro sebagai mata wang anti-USD kembali didagangkan tertekan apabila greenback mula pamerkan pengukuhan pada sesi-sesi awal dagangan semalam.
Namun, pergerakan harga lebih mendatar pada sesi New York sementara pelabur kekal berhati-hati menuju terbitan laporan minit mesyuarat FOMC serta data PMI pembuatan dan perkhidmatan di Eropah dan Amerika Syarikat (AS).

Ini dapat diperhatikan pada pergerakan carta pasangan mata wang EUR/USD dengan corak menurun harga yang dipaparkan setelah harga mendatar di bawah zon 1.04000 minggu lalu.
Penurunan harian semalam dicatatkan sekitar 100 pips sebelum harga mendatar di sekitar 1.02400 yang menjadi paras sokongan semasa buat harga.
 Ada sedikit lantunan perlahan pada dagangan yang bersambung di sesi Asia pagi Selasa ini, namun harga masih dinilai bergerak dalam trend bearish yang berada di bawah halangan Moving Average 50 (MA50) pada rangka masa 1 jam di carta EUR/USD tersebut.
Sekiranya penurunan harga diteruskan lagi, harga yang susut di bawah 1.02400 dijangka akan menuju zon tumpuan 1.01600-1.01000 sebelum pelabur menilai reaksi harga untuk petunjuk pergerakan harga selanjutnya.
Melepasi zon tersebut barulah harga akan mensasarkan untuk ke paras pariti 1.0000 semula.
Sebaliknya, jika harga berjaya melonjak melepasi 1.03000 dan halangan MA50, pelabur akan menilai isyarat awal untuk perubahan trend harga semula.
Kenaikan bakal diteruskan menuju rintangan 1.04000 untuk diuji sebelum dilanjutkan ke paras ketinggian dicapai minggu lalu sekitar 1.04800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Masih ‘Lemau’, EUR/USD Teruskan Kenaikan Hari Kedua

Kebimbangan pasaran yang dinilai sedikit mereda dengan beberapa laporan berita yang muncul berkenaan krisis perbankan dilihat mengurangkan tarikan terhadap dagangan safe-haven termasuk mata wang US dolar.
US dolar pamerkan penyusutan hari kedua semalam dengan tiada perubahan pada prospek dasar monetari oleh Federal Reserve (Fed) yang dijangka akan menamatkan fasa pengetatan ditekan krisis yang melanda pasaran.
Penyusutan US dolar dilihat berkala, tidak terlalu agresif diselamatkan oleh terbitan data keyakinan pengguna Amerika Syarikat (AS) untuk tinjauan Mac pada sesi New York semalam dengan angka yang positif meningkat.
Situasi ini telah memberi kesan peningkatan terhadap mata wang anti-USD iaitu Euro dengan jangkaan kenaikan kadar faedah akan diteruskan oleh European Central Bank (ECB).
Trader Euro akan memberi tumpuan pada bacaan inflasi Eropah di penghujung minggu dengan tumpuan terarah pada bacaan awal bagi inflasi di Jerman.

Meneliti carta harga pasangan mata wang EUR/USD, harga yang telah meneruskan kenaikan di awal minggu, melepasi paras 1.08000 di awal sesi Asia semalam dan melanjutkan corak kenaikan itu sehingga ke penghujung sesi New York.
 Paras terbaru yang dicapai adalah sekitar 1.08470 dengan isyarat bullish harga yang bergerak di atas paras sokongan Moving Average 50 (MA50) pada rangka masa 1 jam di carta EUR/USD tersebut.
Kenaikan dijangka akan diteruskan untuk mengatasi ketinggian minggu lalu pada 1.09300 sebelum mencatatkan paras ketinggian terbaru 8 minggu menuju sasaran 1.1000.
Namun, jika corak bullish tersebut gagal dikekalkan, harga yang berubah arah membuat penurunan akan diperhatikan bagi trader melihat petunjuk bagi perubahan trend semula.
Susut di bawah paras 1.08000 semula dan turut melepasi sokongan MA50 akan menjadi isyarat awal permulaan corak penurunan harga yang akan menuju ke zon sekitar 1.07000.
Jika penurunan lebih rendah diteruskan, harga yang melepasi zon 1.07000 tersebut boleh mencecah hingga ke paras 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GOLD Bergelut Untuk Capai Kenaikan, Bakal Turun Lebih Rendah

Dagangan emas di sesi pasaran Eropah hari ini kembali melihatkan penurunan semula setelah harga kenaikan pada awal sesi terbantut.
Sejak minggu lalu, harga emas mencorakkan trend menurun sehingga pergerakan mendatar pada awal minggu ini.
Pada rangka masa 1 jam pergerakan di carta XAU/USD, harga dilihat masih bergelut untuk melepasi paras Moving Average 50 (MA50) yang menjadi halangan dinamik harga bagi menentukan perubahan trend.
Pelabur turut menjangkakan harga emas akan meningkat apabila terdapat petunjuk awal bahawa ketegangan antara Amerika Syarikat dan China bakal meletus semula.
Pasaran yang berisiko akan mendorong permintaan emas dalam pasaran sekaligus akan melonjakkan nilai aset safe-haven tersebut.
Kenaikan harga walau bagaimanapun masih gagal untuk melepasi halangan MA50 di samping pelabur masih melihat momentum positif dagangan US dolar susulan laporan data pekerjaan NFP AS Jumaat lalu.
 Jika berlaku kenaikan harga, zon SBR (support become resistance) sekitar 1950.00 dilihat akan menjadi tumpuan sebelum menuju ke paras 1975.00.
Kenaikan lebih tinggi akan dijangkakan untuk harga emas kembali mencapai semula paras 2000.00.
Sebaliknya jika harga meneruskan penurunan lebih rendah, zon support harga adalah pada 1900.00. Paras ini juga telah menjadi paras julat harga bergerak untuk beberapa minggu ini.
Pantau sebarang berita-berita ekonomi semasa yang berlaku dalam pasaran yang berpotensi memacu pergerakan harga emas.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tercungap Lepas Agresif Sangat Memanjat, EUR/USD Gagal Capai $1.0400

Mata wang US dolar masih mempamerkan pergerakan suram pada dagangan Khamis semalam, namun dilihat tidak meneruskan momentum penyusutan yang ketara pada Rabu lalu susulan data inflasi Amerika Syarikat (AS) telah diterbitkan.
Data indeks harga pengeluar AS telah mencatatkan kejatuhan pertama kali dalam tempoh lebih 2 tahun, susut 0.5% untuk bulan Julai pada terbitan di sesi New York semalam.
Pelabur walau bagaimanapun berwaspada untuk pergerakan pasaran di penghujung minggu susulan tercetus pecahan pendapat untuk jangkaan penetapan dasar monetari oleh Federal Reserve (Fed) sama ada bakal meneruskan kenaikan kadar faedah yang agresif ataupun memperlahankan kenaikan kadar.
Tumpuan akan terarah pula pada data tinjauan keyakinan pengguna AS pada sesi New York hari ini untuk pelabur menilai pergerakan US dolar pada dagangan penutup minggu ini.

Meneliti pergerakan harga pada carta pasangan mata wang EUR/USD, setelah harga melonjak ke paras 1.03600 ketika reaksi data inflasi diterbitkan Rabu lalu, harga sekali lagi menguji paras tersebut pada Khamis semalam namun gagal untuk melanjutkan kenaikan lebih tinggi melepasinya.
Justeru, jangkaan pelabur untuk melihat harga mencapai ke paras sasaran 1.04000 tidak kesampaian apabila harga susut semula di sesi New York semalam menuju ke zon 1.03000 semula sehingga dagangan bersambung ke sesi Asia pagi Jumaat ini.
 Namun, pergerakan harga yang masih berlegar di atas paras sokongan Moving Average 50 (MA50) masih boleh memberi jangkaan untuk potensi harga meningkat semula untuk mengekalkan pergerakan pada trend bullish.
Sekiranya kenaikan berjaya dilakukan, paras rintangan pada 1.04000 kekal menjadi sasaran untuk diuji harga sekaligus mengatasi ketinggian yang dicapai sejak Rabu.
Dan kenaikan lebih tinggi melepasi paras tersebut pula akan menjangkakan harga untuk menuju sehingga sekitar 1.05000 sekaligus mencatatkan paras ketinggian terbaru 6 minggu.
Sebaliknya, jika harga susut di bawah paras 1.03000 dan bergerak di bawah paras MA50, pelabur perlu berwaspada untuk isyarat penurunan harga semula.
Jangkaan untuk penurunan harga dilihat akan menguji beberapa paras tumpuan sebelum ini iaitu pada 1.02400 dan seterusnya paras sokongan 1.01600.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 5/12/2018

Nilai matawang GBP melonjak pada sesi pasaran Eropah untuk dagangan Selasa berikutan laporan positif berkenaan isu Brexit di mana peguam di Mahkamah Keadilan Eropah menyatakan pendapatnya bahawa Britain secara bersendirian tanpa persetujuan kelompok negara Kesatuan Eropah yang lain, berhak untuk membatalkan rancangan Brexit Britain jika undian di Parlimen ditolak. Namun, Sterling kembali mengalami kejatuhan nilai pada dagangan sesi New York menjunam ke paras terendah dalam tempoh 17 bulan setelah kerajaan Perdana Menteri Britain Theresa May didapati mempersendakan Parlimen kerana keengganannya menyediakan nasihat undang-undang penuh dalam perjanjian Brexit. Jika diperhatikan pergerakan harga pada chart pasangan matawang GBP/USD, harga membuat kenaikan sehingga melepasi paras Magic Pivot dan resistance MagicR1 pada indicator Moshed Magic Line, sebelum harga kembali menjunam sehingga 175 pips penurunan menguji paras support MagicS1 sebelum harga sedikit pantul semula.
Pada sesi pasaran Asia hari ini, harga yang bergerak rendah dari paras Magic Pivot 1.2736 dilihat bergerak menurun ke arah paras terendah harga menjunam semalam dan harga kelihatan masih gagal menembus paras major support 1.26900. Harga masih bergerak menguji paras tersebut sehingga lewat sesi dagangan Asia. Jika harga berjaya breakout paras tersebut, harga akan memulakan misi mencari paras terendah yang baru dan paras awal yang menjadi tumpuan adalah pada support 1.2635 (MagicS1). Kemudiannya, dilihat pula di paras lebih rendah adalah support 1.2555 (MagicS2) yang akan dituju harga untuk penurunan harga yang masih diteruskan. Dan jika momentum penurunan harga masih berjaya dikekalkan, harga boleh mencecah sehingga penurunan ke paras serendah 1.2454 (MagicS3).
Namun, jika pergerakan harga menunjukkan harga bergerak ke arah sebaliknya membuat kenaikan semula lebih tinggi dari paras Magic Pivot 1.2736, harga lebih cederung bergerak menuju ke paras resistance 1.2815 (MagicR1). Harga yang meneruskan kenaikannya melepasi paras tersebut dijangka akan menuju pula ke paras resistance 1.2917 (MagicR2) untuk menguji zon SBR (support become resistance) tersebut. Jika harga berjaya breakout paras itu, harga berkemungkinan boleh mencapai kenaikan ke paras sekitar 1.2996 (MagicR3).
 Terus ikuti perkembangan Brexit yang memberikan reaksi tidak menentu dalam pasaran dan beri tumpuan juga pada perubahan nilai matawang safe-haven USD yang berubah sejajar dengan sentimen semasa dalam pasaran. Lihat paras tumpuan harga pada chart GBP/USD dengan menggunakan indicator Moshed Magic Line dalam analisis teknikal harian anda.

Paras support: 1.2635, 1.2555, 1.2454.
Paras resistance:  1.2815, 1.2917, 1.2996.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tuntutan Insurans Pengangguran AS Berkurangan Minggu Lepas

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 2,000 tuntutan kepada 241,000 bagi minggu berakhir pada 10 Mac berbanding minggu sebelum itu yang mencatatkan jumlah 243,000 tuntutan.
Data yang dikeluarkan ini lebih rendah dari jangkaan penganalisis sebanyak 239,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 106 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 2.03 juta pada minggu berakhir 04 Mac.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


6 Berita Data Ekonomi Penting Tumpuan Pasaran Minggu Ini (14-18 Jun 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 2.00 Petang): Bacaan laporan yang positif akan menjadi faktor menyokong pemulihan ekonomi di UK. Bagi bacaan bulan April, indeks purata pendapatan dijangka untuk meningkat kepada 4.9% daripada 4.0%, tuntutan faedah pekerjaan diunjur meningkat kepada 25,000 sementara kadar pengangguran diramalkan menurun kepada 4.7% berbanding 4.8% sebelumnya.
Data Jualan Runcit AS (Selasa 8.30 Malam): Pelabur terus meneliti data-data ekonomi Amerika Syarikat (AS) untuk menilai kesihatan ekonomi terbesar dunia itu. Kadar jualan runcit akan memberi petunjuk terhadap sektor pengguna dengan jangkaan angka bacaan terbaru bagi bulan Mei sedikit menurun.
 Data Inflasi UK (Rabu 2.00 Petang): Selain kebimbangan penularan virus di UK, data-data ekonomi UK masih lagi menunjukkan bacaan yang positif. Kadar inflasi melalui data indeks harga pengguna UK yang akan diterbitkan turut akan menjadi perhatian pada minggu ini. Angka bacaan yang meningkat akan menyokong pengukuhan bagi nilai mata wang Pound dalam pasaran.
Mesyuarat FOMC (Khamis 2.00 Pagi): Selepas laporan NFP dan data inflasi AS diterbitkan pada minggu-minggu lalu, tumpuan pada minggu ini beralih pula kepada mesyuarat FOMC bagi menetapkan dasar monetari. Adakah NFP yang bercampur dan inflasi yang menurun akan mendorong Federal Reserve (Fed) untuk meneruskan polisi longgar?
Laporan Data Pekerjaan Australia (Khamis 9.30 Malam): Selepas kehilangan 30,600 pekerjaan pada April, Australia dijangka untuk mencatatkan pertambahan pekerjaan kepada 30,500 untuk Mei sementara kadar pengangguran dijangka tidak berubah di paras 5.5%.
Mesyuarat Polisi Bank Pusat Switzerland (Khamis 3.30 Petang): Swiss National Bank (SNB) dijangka akan terus mengekalkan kadar faedah terendah pada -0.75% dan kenyataan susulan oleh bank pusat akan menjadi petunjuk bagi pelabur bagi polisi monetari untuk masa hadapan.


Analisis Teknikal EUR/USD – Timeframe H1 – 9/1/2019

Matawang dollar USD kembali mengukuh pada dagangan Selasa semalam ekoran tumpuan pelabur mula terarah kepada kebimbangan risiko kegawatan ekonomi di zon Eropah. Data domestik yang kurang memberangsangkan seperti kemerosotan pada pengeluaran industri Jerman terus menambahkan tekanan terhadap EURO dan memberi isyarat kepada pergerakan ekonomi yang semakin bergerak perlahan. Aktiviti eksport di Jerman dilihat agak bergelut disebabkan kekurangan pada permintaan global serta terkesan daripada ketidaktentuan pada aktiviti perdagangan didorong oleh polisi Presiden Donald Trump. Pergerakan harga pada chart pasangan matawang EUR/USD untuk dagangan semalam menunjukkan harga cuba ditekan kembali selepas USD mula untuk mengukuhkan nilai matawangnya. Harga bergerak turun naik di sekitar paras Magic Pivot pada indicator Moshed Magic Line semalam dan paras tertinggi diuji adalah pada resistance 1.14700 sementara paras terendah dagangan semalam pula adalah pada sekitar 1.14230.
Pada sesi pasaran Asia hari ini, harga yang memulakan dagangan di bawah paras Magic Pivot 1.1449 kemudiannya terus membuat kenaikan melepasi paras tersebut pada awal sesi bermula. Harga kemudian bergerak mendatar di atas paras Magic Pivot tersebut sehingga penghujung sesi Asia. Jika harga terus membuat kenaikan, harga akan menguji dahulu paras resistance pada 1.1476 (MagicR1) yang masih gagal ditembusi harga sebelum ini. Seterusnya, jika harga berjaya breakout paras tersebut, harga akan cuba mencatatkan paras ketinggian yang baru menuju ke paras resistance pada 1.1512 (MagicR2). Kemudian, kenaikan seterusnya dilihat akan menguji paras tumpuan harga pada sekitar 1.1539 (MagicR3) pada chart EUR/USD.
Namun, jika pergerakan harga menunjukkan penurunan yang lebih rendah dari paras Magic Pivot hari ini, jangkaan paras awal yang akan menjadi tumpuan harga adalah pada support 1.1413 (MagicS1). Kemudian, harga yang meneruskan penurunan lebih rendah berkemungkinan akan turun menuju ke paras support sekitar 1.1386 (MagicS2) sebelum harga menguji pula paras support yang diuji pada Jumaat lalu sekitar 1.1350 (MagicS3).
 Kawal dagangan anda menjelang mesyuarat FOMC awal pagi esok yang akan memberi keputusan terhadap kadar faedah oleh bank pusat FED. Lihat paras-paras yang berpengaruh pada chart EUR/USD dengan berpandukan pada indicator Moshed Magic Line untuk memudahkan lagi analisis teknikal harian anda.

Paras support: 1.1413, 1.1386, 1.1350.
Paras resistance: 1.1476, 1.1512, 1.1539.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Paparkan Corak Penurunan Menjelang Mesyuarat ECB

Prestasi pasaran saham catat kemerosotan pada Selasa semalam dengan pasaran Eropah dan Amerika Syarikat (AS) ditutup merah. Ini menjadi petunjuk sentimen berisiko pasaran untuk pelabur ekoran kebimbangan yang semakin meningkat terhadap penularan Coronavirus varian Delta yang menjejaskan pertumbuhan ekonomi.
Susulan sentimen risk-off tersebut telah mendorong pengukuhan lebih ketara US dolar sebagai mata wang safe-haven semalam selepas memberi isyarat awal untuk mengukuh di awal minggu.
Selain itu juga, peningkatan pada hasil perbendaharaan AS hampir ke paras 1.40% turut menyokong peningkatan nilai US dolar dalam pasaran.
Selepas mencecah paras terendah hampir 1 bulan pada minggu lalu, US dolar kembali pamerkan pengukuhan semula berbanding Euro menjelang mesyuarat bank pusat Eropah (ECB) pada minggu ini.

Pada carta pasangan mata wang EUR/USD, harga yang berjaya mencapai paras ketinggian terbaru ke paras rintangan 1.19000 pada penghujung minggu lalu mula mempamerkan corak penurunan harga pada minggu ini.
Penurunan yang dipamerkan semalam menyaksikan harga telah susut ke paras terendah harian sekitar 1.18400 di penghujung sesi New York, lebih rendah berbanding pergerakan harga pada Isnin.
 Dengan corak penurunan yang dipaparkan berkemungkinan akan mendorong harga untuk menuju ke paras sokongan 1.18000 bagi menguji zon RBS (resistance become support) tersebut.
Jika keputusan mesyuarat ECB juga menambahkan tekanan terhadap Euro, harga boleh susut lebih rendah di bawah zon 1.1800 tersebut seterusnya menuju pula ke paras tumpuan sebelum ini sekitar 1.17000.
Sebaliknya jika sentimen pasaran kembali berubah dan menekan semula pergerakan US dolar, harga berkemungkinan mampu membuat kenaikan semula menguji zon rintangan 1.19000 yang dicapai minggu lalu.
Kenaikan lebih tinggi mengatasi zon tersebut memberi isyarat positif untuk trend bullish harga diteruskan menuju ke zon tumpuan seterusnya pada ketinggian 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit US Naik 0.1%, Kurang Tanda Positif Pasca Pilihanraya

Data jualan runcit US baru sahaja dikeluarkan pada pukul 9.30 malam tadi. Bacaan bagi jualan runcit hanya meningkat 0.1% pada Okotber yang menunjukkan kejatuhan berbanding bacaan yang dicatatkan pada bulan sebelum iaitu 0.6%. Jangkaan bagi data ini adalah 0.4%.
Manakala jualan runcit tahunan perlahan berbanding tahun lepas dari 4.2% kepada 3.8%.
Jualan bagi kenderaan bermotor meningkat sebanyak 0.5% pada bulan sama dengan peningkatan tahunan menunjukkan kejatuhan dari 4.7% kepada 3.3% yang mengekalkan jangkaan keadaan yang terus suram dalam sektor ini.
 Terdapat kejatuhan dalam jualan kedai pelbagai (miscellaneous) sebanyak 0.8%, tetapi dalam perkhidmatan minuman dan makanan memulih semula kepada peningkatan 0.8% dari 0.3% kejatuhan sebelum ini.
Walaupun keyakinan pengguna meningkat pada November, data jualan runcit ini tidak memberikan impak yang signifikan kepada perbelanjaan runcit ataupun impak kepada keyakinan ini berlaku lewat sedikit pada Disember.
Data yang dikeluarkan ini tadi, dijangka tidak memberikan impak yang signifikan kepada polisi The Federal Reserve yang akan mengumumkan kadar pukul 3 pagi nanti.
Sejurus data dikeluarkan, Usd/Jpy berada di paras 114.85 dari 115.00. Reaksi keseluruhan terhadap data ini begitu sedikit berikutan penetapan polisi The Fed pukul 3 pagi nanti.


Dewan Perwakilan AS Luluskan Perjanjian Perdagangan Bebas USMCA

Dewan Perwakilan AS akhirnya telah meluluskan perjanjian perdagangan bebas antara Amerika Syarikat, Mexico dan Kanada (USMCA), setelah lebih satu tahun ditandatangani oleh pemimpin ketiga-tiga negara.
Perjanjian baru yang menggantikan perjanjian perdagangan bebas Amerika Utara (NAFTA), telah mendapat pujian ahli dewan kerana ia dilihat dapat memberi manfaat kepada buruh dan mengatakan ia perlu dijadikan sebagai contoh untuk perjanjian dagang yang lain.
NAFTA sebelum ini dikritik dan dikatakan sebagai pembunuh kepada pekerjaan untuk Amerika Syarikat kerana ia menggalakkan kilang-kilang berpindah ke selatan sempadan yang telah memanfaatkan pekerja berpendapatan rendah di Mexico.
Perjanjian yang diluluskan itu seterusnya akan diserahkan kepada Senat AS untuk mendapat pertimbangan dan kelulusan, yang dijangka akan diadakan selepas perbicaraan pemecatan Presiden Donald Trump pada Januari ini.
 Senator AS, Bernie Sanders memberitahu bahawa beliau tidak akan mengundi perjanjian tersebut apabila ia dibawa ke Senat keranan ia dilihat tidak cukup untuk melindungi perkerjaan di Amerika.
Di sisi lain, Perdana Menteri Kanada Justin Trudeau pula meminta Amerika Syarikat supaya menahan perjanjian perdagangannya dengan China jika dua rakyat Kanada yang ditahan oleh China tidak dibebaskan.
Beijing sebelum ini, telah menahan bekas diplomat Michael Kovrig dan ahli perniagaan Michael Spavor dalam percubaannya untuk menekan Kanada supaya membebaskan Meng Wanzhou, eksekutif syarikat teknologi telekomunikasi gergasi Huawei dengan arahan pihak berkuasa AS, yang ditahan atas tuduhan penipuan.
Trudeau memberitahu Kanada telah mekerjasama dengan Amerika Syarikat dalam usaha meyakinkan China untuk membebaskan dua tahanan itu.


Bagaimana Mengenalpasti Support Dan Resistance(SNR) Yang Valid?

Support adalah satu garisan harga sokongan yang sangat sukar untuk pasaran yang sedang menurun(downtrend) untuk menembusinya, ia berada di bawah daripada harga semasa. Manakala, Resistance pula adalah satu garisan harga rintangan yang sangat sukar untuk pasaran yang sedang menaik(uptrend) menembusinya, ia adalah harga yang berada di atas daripada harga semasa.
Dengan kata mudahnya, bagi memahami Support dan Resistance adalah. “Buy at Support”, Sell at Resistance”. Dan untuk memahami bagaimana menandakan Support dan Resistance dengan betul anda boleh tonton video ini.
 Sila LIKE dan SHARE, semoga perkongsian ini bermanfaat untuk anda.

>>>PELAJARI ANALISIS FUNDAMENTAL. KLIK SINI<<<
>>>DAPATKAN BUKU ANALISIS TEKNIKAL. KLIK SINI<<<


Presiden ECB Suruh Pelabur Siap Sedia! Ada Apa-apa Ke?

Presiden Bank Pusat Eropah (ECB), Christine Lagarde memberitahu para pelabur untuk bersiap sedia untuk panduan baru mengenai langkah-langkah dalam dasar monetarinya pada mesyuarat polisi sesi pada minggu depan.
Dalam satu wawancara bersama Bloomberg TV yang disiarkan pada hari ini, Lagarde memberitahu bahawa mesyuarat polisi sesi Julai akan menjadi pertemuan penting kerana ia mengingatkan kegigihan yang perlu ditunjukkan untuk memenuhi komitmen ECB.
Pada minggu lalu, ECB telah mengumumkan perubahan dalam sasaran inflasinya kepada 2%, dan membenarkannya untuk meningkat lebih tinggi daripada sasaran.
 Ini bertujuan untuk meyakinkan para pelabur bahawa dasar tidak akan diperketatkan sebelum waktunya dan meningkat harapan mereka untuk pertumbuhan inflasi pada masa depan, yang telah ketinggalan di bawah sasaran ECB selama hampir satu dekad.
Petunjuk semasa ECB mengatakan bahawa ia akan membeli bon selama yang diperlukan dan mengekalkan kadar faedah pada tahap semasa sehingga melihat prospek inflasi yang kuat untuk mencapai matlamatnya.
Dalam pada itu, Presiden Lagarde turut mengatakan bahawa Program Pembelian Kecemasan Pandemik ECB (PEPP) yang bernilai €1.85 trilion akan beralih ke format baru secepatnya pada Mac 2022.


Harga Minyak Mentah Susut Hampir 1% Selepas Mencecah Paras Tertinggi 25 Mei

Harga minyak mentah US hari Isnin telah naik melebih paras $50 setong untuk pertama kalinya sejak 25 Mei yang lepas. Namun, jatuh sebanyak 1% hari ini berikutan peningkatan bekalan US. Jumlah bekalan minyak yang tinggi daripada pengeluar-pengeluar OPEC turun memberi tekanan terhadap penurunan harga minyak WTI ke bawah paras $50 setong.
Harga kontrak minyak US WTI (West Texas Intermediate) susut 0.94% atau 48 sen kepada $48.70 setong setakat jam 1.00 petang.
Minyak Brent yang menjadi tanda aras harga minyak dunia pula turun 46 sen, juga hampir 1% (0.89%) kepada $51.31 setong.
API melaporkan bekalan minyak mentah US untuk minggu lepas berjumlah 488.8 juta, meningkat sebanyak 1.8 juta tong. Hal ini menyebabkan jangkaan para pelabur tentang pengetatan polisi US berdasarkan penurunan bekalan minyak sejak beberapa minggu yang lepas semakin pudar.
 Di luar US pula, ahli-ahli OPEC berjanji akan mengurangkan bekalan kepada 1.8 juta tong sehari di antara Januari 2017 hingga Mac 2018, namun rekod kajian menunjukkan bekalan OPEC mencecah paras tertinggi tahun ini dengan jumlah 33 juta tong sehari.
“Lebihan bekalan di jangka akan kembali pada 2018. Pertambahan pengeluaran ini juga di sebabkan oleh pelaburan dan aktiviti-aktiviti di kawasan pelantar minyak yang meningkat”, kata Steve Robertson, ketua penyelidikan di firma Global Oilfield Services.
Tambah beliau, “faktor lain seperti campur tangan ahli politik terhadap pengeluaran minyak atau perubahan pada cuaca yang mendadak juga boleh meganggu keseimbangan pasaran minyak dengan cepat”.
Beliau turut memberi amaran, sebarang jangkaan terhadap pemulihan yang hanya berasaskan sangkaan dan keyakinan bahawa pasaran akan berubah perlu di abaikan. Kita sepatutnya melihat dari sudut realiti dan untuk pasaran minyak stabil ianya akan mengambil masa yang lebih lama.


Laporan Pekerjaan Australia Gagal Lonjakkan AUD/USD

Mata wang komoditi dolar Australia dilihat masih didagangkan suram dalam pasaran berikutan pelabur masih berwaspada terhadap sentimen bercampur pasaran di antara perkembangan vaksin serta peningkatan kes jangkitan Coronavirus.
Sesi Asia pada Khamis memberi tumpuan pada data pekerjaan Australia yang diterbitkan untuk bulan Oktober.
Pertambahan pekerjaan meningkat sehingga 178,800 pekerjaan memberikan gambaran positif sektor buruh walaupun pasaran menjangkakan ekonomi akan kehilangan pekerjaan sekitar 26,700.
Kadar pengangguran pula sedikit meningkat ke paras 7.0% berbanding 6.9% sebelum ini, namun lebih rendah berbanding jangkaan untuk meningkat kepada 7.1%.
Walau bagaimanapun, pasaran dilihat tidak begitu memberi reaksi terhadap laporan pekerjaan tersebut dengan pergerakan dolar Aussie masih perlahan di sesi Asia.
Pada carta harga pasangan AUD/USD, harga telah menunjukkan penurunan pada penghujung sesi New York selepas harga gagal mencapai kenaikan ke paras ketinggian hari sebelumnya.
 Selepas menutup dagangan sekitar paras 0.73000, harga terus menyambung dagangan pada pembukaan sesi Asia ke paras lebih rendah.
Penurunan di bawah paras halangan Moving Average 50 (MA50) pada timeframe 1 jam turut memberi petunjuk awal kepada pelabur untuk kemungkinan penurunan lebih lanjut harga akan berlaku.
Penurunan lebih rendah bakal dijangka menuju zon RBS (resistance become support) sekitar 0.72200 sebelum ke zon RBS seterusnya pada 0.71800.
Namun jika harga kembali membuat kenaikan, paras tumpuan harga dilihat pada zon resistance 0.73400 yang telah diuji sejak minggu lalu dan juga sebelumnya.
Kenaikan lebih tinggi berkemungkinan menuju paras ketinggian sekitar 0.74000.
Lihat gambar carta pasangan mata wang AUD/USD di bawah untuk rujukan analisis teknikal anda.


BOC Kekalkan Kadar Faedah, Tumpuan Masih Terarah Pada Isu Perang Dagang AS-China

Matawang dolar Amerika Syarikat diniagakan stabil pada Khamis berikutan ketegangan perang dagang antara Amerika Syarikat dan China yang semakin meningkat mendorong para pelabur untuk mengambil langkah yang lebih selamat dengan beralih ke arah aset safe-haven, termasuk hasil bon kerajaan.
Dengan tanda-tanda yang menunjukkan masih tiada jalan penyelesaian untuk kedua-dua ekonomi gergasi dunia itu, kebimbangan terhadap pertumbuhan ekonomi global telah turut menjejaskan pasaran kewangan pada sesi-sesi yang terdekat ini, dengan aset berpulangan tinggi akan menerima kesan yang negatif.
Akhbar tempatan China pada Rabu telah menyatakan amaran bahawa Beijing bakal menggunakan elemen nadir bumi atau ‘rare earth’ untuk bertindak balas terhadap ancaman yang dikenakan Amerika Syarikat selepas Presiden Donald Trump membuat kenyataan bahawa beliau masih belum bersedia untuk meneruskan rundingan dagangan bersama China buat masa ini.
Pelabur akan memberi fokus terhadap data ekonomi Amerika Syarikat hari ini untuk mengukur tahap kesihatan ekonomi terbesar dunia itu. Bacaan anggaran kedua untuk suku tahun pertama bagi kadar pertumbuhan domestik akan menjadi tumpuan dan begitu juga bagi data tuntutan pengangguran mingguan di Amerika Syarikat.
Dagangan dolar juga turut disokong oleh kelemahan pada matawang Euro berikutan perkembangan terbaru yang menunjukkan ketegangan politik di antara Itali dan Kesatuan Eropah.
Suruhanjaya Eropah pada Rabu meminta kerajaan Itali untuk menjelaskan kemerosotan kewangan negara tersebut, langkah yang dilihat akan menimbulkan pertikaian dengan gabungan euroskeptik di Rom.
 Pound Sterling pula didagangkan di sekitar paras terendah empat bulan pada Rabu dengan waktu untuk Theresa May berundur dari jawatannya semakin hampir. Pelabur juga sedang bersiap sedia untuk menghadapi pergerakan harga yang tidak menentu buat GBP untuk dagangan bulan yang berikutnya.
Theresa May akan melepaskan jawatannya sebagai pemimpin Parti Konservatif pada 7 Jun ini dan calon yang dilihat akan menggantikan beliau iaitu Boris Johnson telah memberi petunjuk bahawa mereka bersedia untuk menghadapa situasi ‘no-deal’ Brexit jika Brussels tidak akan membuka semula rundingan Brexit.
Dari sudut lain, Sterling akan disokong oleh jangkaan peluang referendum Brexit yang kedua diikuti dengan prestasi cemerlang parti-parti pro-EU pada pilihanraya parlimen Eropah yang berlangsung minggu lalu. Parlimen UK juga turut kuat menentang keputusan ‘no-deal’ Brexit.
Apa yang menjadi tumpuan pelabur pada dagangan semalam adalah kepada keputusan mesyuarat dasar oleh Bank of Canada (BOC) di mana kadar faedah telah dikekalkan di paras 1.75% untuk bulan Mei seperti yang telah dijangkakan oleh pasaran.
Dagangan Loonie turut dilihat menunjukkan sedikit penurunan berbanding matawang utama yang lain selepas keputusan kadar faedah dikeluarkan oleh bank pusat.
Matawang komoditi dolar AUD dan NZD juga masih didagangkan kemah dan kekal berada dalam kelompok dagangan yang berisiko berikutan terkesan pada perkembangan perang dagang AS-China yang berterusan.


Ekonomi US Didapati Kian Berkembang Selepas Data-Data Ini Dikeluarkan! Adakah Kemelesetan Ekonomi Dapat Dielak?

Jualan runcit A.S. secara tidak dijangka meningkat pada bulan Mei apabila pengguna membeli kenderaan bermotor dan pelbagai barangan lain, yang boleh membantu menyokong ekonomi suku ini.
Jualan runcit meningkat 0.3% bulan lepas selepas meningkat 0.4% pada April berdasarkan laporan Jabatan Perdagangan berkata pada hari Khamis. Ahli ekonomi yang ditinjau oleh Reuters meramalkan jualan susut 0.1%.
Jualan runcit kebanyakannya barangan dan tidak diselaraskan dengan inflasi. Perkhidmatan makanan dan tempat minum adalah satu-satunya kategori perkhidmatan dalam laporan jualan runcit.
Walaupun inflasi dan kadar faedah yang lebih tinggi menyebabkan pengguna menjadi lebih selektif dan sensitif harga, perbelanjaan kekal berdaya tahan, hasil daripada kenaikan gaji yang kukuh hasil daripada pasaran buruh yang ketat.
 Rizab Persekutuan mengekalkan kadar faedah tidak berubah pada hari Khamis buat kali pertama sejak Mac 2022 apabila bank pusat A.S. memulakan kempen mengetatkan dasar monetari terpantas dalam tempoh lebih 40 tahun. The Fed telah menaikkan kadar dasarnya sebanyak 500 mata asas dalam kitaran pengetatan ini, masih menjangkakan kenaikan kadar tahun ini. Pengerusi Fed Jerome Powell memberitahu bahawa pasaran buruh telah mengejutkan ramai “dengan daya tahannya yang luar biasa,”.
Walaupun kadar pengangguran meningkat kepada paras tertinggi tujuh bulan sebanyak 3.7% pada bulan Mei, ia kekal sangat rendah mengikut piawaian sejarah. Tidak termasuk kereta, petrol, bahan binaan dan perkhidmatan makanan, jualan runcit meningkat 0.2% bulan lepas. Data untuk April telah disemak lebih rendah sedikit untuk menunjukkan jualan runcit teras ini meningkat 0.6% dan bukannya 0.7% seperti yang dilaporkan sebelum ini.
Perbelanjaan pengguna, yang menyumbang lebih daripada dua pertiga daripada aktiviti ekonomi A.S., berkembang pada kadar terpantas dalam hampir dua tahun pada suku pertama, mengimbangi seretan pada pertumbuhan KDNK daripada kelembapan inventori yang mendadak. Ekonomi berkembang pada kadar tahunan 1.3% pada suku lepas. Atlanta Fed kini menganggarkan KDNK meningkat pada kadar 2.2% pada suku kedua.
Daya tahan pasaran pekerjaan disahkan oleh laporan berasingan daripada Jabatan Buruh pada Khamis menunjukkan tuntutan awal untuk faedah pengangguran negeri tidak berubah pada 262,0000 pelarasan musim bagi minggu berakhir 10 Jun. Ahli ekonomi yang ditinjau oleh Reuters telah meramalkan 249,000 tuntutan untuk minggu terkini.


Kiwi Pamer Pengukuhan, Mesyuarat Penetapan Polisi Bank Pusat New Zealand Jadi Tumpuan

Sejak beberapa bulan kebelakangan ini, Reserve Bank of New Zealand (RBNZ) telah memberi isyarat bahawa bank itu bersedia untuk meningkatkan rangsangannya jika diperlukan bagi mengatasi kelembapan pertumbuhan ekonomi.
Sehubungan itu, RBNZ dijangkakan akan mengurangkan kadar faedahnya ke paras terendah pada keputusan polisi monetarinya pada Rabu, berdasarkan tinjauan ke atas penganalisis-penganalisis ekonomi.
RBNZ pada mesyuarat polisi monetari pada Ogos lalu telah mengejutkan pasaran dengan saiz pemotongannya sebanyak 50 mata asas kepada 1.00% dan turut memberi isyarat bahawa mereka bersedia untuk mengurangkan kadar faedah selanjutnya jika perlu.
Namun begitu, RBNZ telah mengekalkan kadar faedahnya ke paras terendah tidak berubah pada bulan September.
 Berdasarkan tinjauan oleh Reuters, 12 daripada 15 penganalisis menjangkakan bank pusat akan memotong kadar faedah kepada 0.75%.
Pertumbuhan ekonomi global yang perlahan akibat perang dagang antara dua negara ekonomi terbesar dunia dan amaran kemelesetan telah mendorong bank pusat utama di seluruh dunia untuk melonggarkan dasar monetari.
Di peringkat domestik, kelemahan keyakinan pengguna telah membimbangkan bank pusat dan menimbulkan risiko terhadap pertumbuhan dengan aktiviti firma yang semakin perlahan.
Sementara itu, dolar New Zealand diniagakan tinggi berbanding dolar USD pada dagangan sesi Asia dengan peningkatan menghampiri ke paras 0.63465 menjelang mesyuarat dasar monetari RBNZ pada hari Rabu ini.
Di sisi lain, dolar Australia kembali diniagakan rendah berbanding USD dan yen, di tengah-tengah pasaran yang berhati-hati disebabkan ketidakpastian terhadap perjanjian perdagangan dan ketegangan demonstrasi di Hong Kong yang semakin meningkat.


Nak Trade Minggu Ini, Kenalah Ambil Tahu Situasi Pasaran!

Pembukaan dagangan awal minggu menyaksikan US dolar terus bergerak di sekitar paras terendah yang disentuhnya minggu lalu.
Walaupun selepas kenyataan hawkish daripada Federal Reserve (Fed) ketika mesyuarat FOMC, mata wang gergasi itu terus melemah berbanding pesaing utamanya.
Menjadi fokus minggu ini pastinya keterangan Pengerusi Fed Jerome Powell mengenai laporan dasar monetari separuh tahunan di hadapan Dewan pada hari Rabu dan Senat AS pada Khamis.
Selain itu, tumpuan juga akan disasarkan kepada mesyuarat polisi Bank of England (BOE) dan Swiss National Bank (SNB) pada hari Khamis.
Jangkaan bahawa BOE akan meneruskan langkah kenaikan kadar faedah terus menyokong mata wang pound untuk mengukuh pada paras tertinggi lebih satu tahun pada sesi Asia hari ini.
Namun, sebelum itu pelabur bakal diperlihatkan terlebih dahulu dengan data inflasi UK yang dijangkakan masih lagi tinggi tetapi sedikit mereda kepada 8.4% pada bulan Mei.
Sementara itu, mata wang euro turut mempertahankan pengukuhannya dengan diniagakan kuat pada paras ketinggian satu bulan berbanding dolar greenback.
 Data PMI pembuatan dan perkhidmatan Amerika Syarikat, Zon Eropah dan UK pada hari Jumaat bakal menentukan tahap perkembangan dalam aktiviti ekonomi pada bulan Jun.
Selain itu, dolar Aussie sedikit susut dari puncak tertinggi empat bulannya, manakala dolar New Zealand pula stabil pada sekitar paras ketinggian minggu lalu.
Pelabur mata wang Asia akan memberi perhatian kepada minit mesyuarat bank pusat Australia (RBA) dan keputusan kadar faedah China pada minggu ini.
Dalam pada itu, yen pula kekal terperosok pada paras terlemah tujuh bulannya berbanding greenback, masih terkesan dengan keputusan dovish Bank of Japan (BOJ) pada Jumaat lepas.
Dolar Kanada pula terus menguat pada paras paling kukuhnya sejak September 2022 di tengah-tengah dagangan minyak mentah yang lebih tinggi.
Pasaran dijangka kekal bergerak perlahan pada hari ini berikutan penutupan bank di Amerika Syarikat sempena cuti Juneteenth.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Kenaikan Harian GBP/JPY Pada Isnin Cecah 100 Pips!

Prestasi matawang safe-haven terutamanya Yen Jepun merosot pada permulaan dagangan minggu ini ekoran sentimen pasaran yang kembali pulih.
Sentimen rundingan dagang antara Amerika Syarikat dan China yang dilaporkan optimis menuju ke arah tandatangan perjanjian disokong oleh kenyataan positif oleh kedua-dua Presiden dua negara tersebut.
Walaupun begitu, pelabur kekal berwaspada untuk sebarang risiko yang bakal tercetus jika terdapat laporan terbaru yang kurang menyenangkan.
Sementara dagangan Pound Sterling mencatatkan pengukuhan nilai semalam dengan kenaikan ketara harga berikutan sentimen Brexit masih kekal optimis.
Tinjauan pilihan raya UK kekal didahului oleh Parti Konservatif kerajaan dan Perdana Menteri Boris Johnson turut menabur janji manifesto untuk memenangai keyakinan dan sokongan rakyat Britain.
Pergerakan harga pada carta pasangan matawang GBP/JPY telah menunjukkan corak penurunan harga pada minggu lalu dengan dagangan harga berakhir di zon support hampir di paras 139.300.
Memulakan dagangan pada minggu ini dengan perbezaan jarak (gap) pembukaan harga pada sesi Asia yang lebih tinggi, harga terus menunjukkan kenaikan sehingga ke paras zon SBR 140.600.
 Kenaikan harian telah mencecah lebih 100 pips melepasi paras-paras penting termasuk garisan halangan Moving Average 50 (MA50). Ini memberi isyarat perubahan trend harga untuk bergerak lebih tinggi.
Bersambung dagangan sesi Asia pada Selasa, harga bergerak perlahan pada zon SBR berlegar di paras 140.600, paras ketinggian harga dicapai semalam.
Jika tiada perkembangan terbaru dan sentimen kekal tidak berubah, harga bakal meneruskan kenaikan ke paras lebih tinggi berkemungkinan menguji semula zon resistance pada ketinggian 141.500.
Namun, jika harga kembali membuat penurunan semula, harga akan cuba melepasi garisan MA50 sebelum meneruskan penurunan ke paras lebih rendah.
Paras tumpuan pada 139.700 atau zon support 139.400 antara destinasi yang bakal dituju harga pada penurunan seterusnya.
Lihat gambar carta pasangan matawang GBP/JPY di bawah untuk rujukan analisis teknikal anda.


EUR/USD Terus Menokok, Manfaat Peluang Di Kala Ketidaktentuan USD

Hasil perbendaharaan Amerika Syarikat (AS) 10 tahun yang berjaya mencatat paras ketinggian terbaharu 20 minggu sama sekali tidak dapat memacu matawang USD untuk kembali mengukuh.
Hal ini kerana, ia masih dikekang oleh laporan yang menyatakan bahawa Federal Reserve (Fed) berkemungkinan akan menangguhkan pelaksanaan pengetatan dasar polisi sehingga 2023.
Di samping itu, penerbitan data inflasi Eropah yang diterbitkan kekal telah memberi peluang kepada matawang Euro untuk terus memaparkan pengukuhan di kala kelemahan yang dicatatkan oleh USD.

Menilai kepada carta harga pasangan matawang EUR/USD, harga dilihat membuat sedikit penurunan pada sesi Eropah semalam (Rabu) sebelum harga kembali rancak pada pembukaan sesi New York.
Pergerakan harga juga tampaknya hanya ‘rebounce’ daripada trendline support dan reaksi lonjakan itu serba sedikit memberi keyakinan yang tinggi kepada pelabur untuk harga kekal dengan corak uptrend.
Memasuki ke sesi Asia hari ini (Khamis), harga telah pun menyambung semula kenaikan dengan kembali menguji paras ketinggian 2 minggu pada sebelum ini yang dicapai pada dagangan Selasa sekitar 1.16675.
 Peningkatan yang lebih gah bakal memperlihatkan harga menguji zon SBR (support become resistance) 1.17000 jika pergerakan harga pada carta EUR/USD terus cemerlang untuk mencatatkan trend bullish.
Manakala sekiranya zon SBR tersebut berjaya ditembusi, kebarangkalian yang tinggi akan melihat harga mungkin akan mencapai zon rintangan yang masih lagi kekal menjadi tumpuan pelabur pada 1.18000.
Sebaliknya jika harga kembali membuat penyusutan, zon RBS (resistance become support) 1.16000 dijangka bakal kembali diuji dan mungkin akan memberi isyarat awal untuk membuat perubahan trend.
Kemungkinan yang unggul akan melihat pergerakan harga mencecah semula paras terendah 2021 pada 1.15300 yang juga merupakan zon sokongan yang telah menyokong lonjakan harga pada sebelum ini.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Logam Sensitif Ini Menyembah Bumi Gara-Gara Kenyataan Trump

Harga emas menjunam dalam sesi Asia pada Jumaat selepas Presiden Donald Trump kekal menghormati dasar “One China” yang mengiktiraf Taiwan sebagai sebahagian dari wilayah “One China”.
Emas bagi di Comex menjunam sebanyak 0.893 peratus satu troy ounce. Dalam masa yang sama, silver futures dan copper futures masing-masing menunjukkan junaman sebanyak 0.87 peratus dan 0.15 peratus dalam sesi ini.
Semalam harga emas sedikit melonjak berikutan kebimbangan berterusan terhadap risiko politik di Eropah dan ketidaktentuan ekonomi di Amerika Syarikat.
Ketidaktentuan politik di Eropah akan memberi ruang untuk emas bangkit sejak akhir-akhir ini. Undian minggu ini telah menunjukkan bahawa Chanselor Jerman agak ketinggalan dari segi undian berbanding dengan calon Demokrat dalam pilihanraya yang dijadualkan akan berlangsung pada bulan September.
Undian turut menyaksikan Marine Le Pen berikrar untuk menarik keluar Perancis keluar dari Zon Euro.
 Dalam masa yang sama, ketidaktentuan politik ini ditambah dengan ketidakpastian tarikh pilihanraya yang dijadual akan diadakan di Belanda dan juga Itali.
Pelabur juga sedang membuat spekulasi mengenai prospek kenaikan kadar yang seterusnya dari bank pusat AS dengan jangkaan 10 peratus pada bulan Mac dan 60 peratus lagi pada bulan Jun.
Fed kali terakhir menaikkan kadar pada bulan Disember dengan unjuran kenaikan sebanyak 3 kali lagi pada tahun ini. Bagaimanapun, peniaga kekal dalam mode berhati-hati dengan hanya meletakkan dua kali jangkaan kenaikan pada tahun ini.
Pengerusi Fed iaitu Janet Yellen akan membentangkan laporan setengah tahun kepada Jawatankuasa Perbankan Senat minggu depan.
Emas merupakan komoditi yang agak sensitif dengan kadar kerana sebarang kenaikan akan meningkatkan kos untuk memiliki logam kuning.
White House Mengesahkan Bahawa Trump Akan Menghormati Dasar “One China”